
“Proteha bo mes y bo famia contra Malesa Transmiti pa Sangura” 

’ 




a afo tur awa para paden y pafo di cas 
Uza screen na porta y bentana di cas 
Uza repelente contra sangura parti atardi y anochi 
Preferibel bfsti paña color da cu manga largo 
y pia largo parti otardi y anochi 


Tapo tur awa cu ta wordo acumulo pa 
uzo domestico 

( Si bo ta malo cu keintura, evita cu bo ta 
wordo pica pa sangura 


Esaki ta un 
Mensahe di 



• ; i Open doify 10am to 4am • J.E. IrousquJn Blvd #47 * 583.5000 * casinoolhombra 

CA5INO AND SHOPS 

JULY 1 TO AUGUST 31 


Win your share of $20,000 in potnts! 

20 WINNERS EACH DAY 
You can win up to $100 in Points! 

Swipe and play free once daily. Eorn 100 Slot Points or 
8 Table Credits and play again -■ up to 5X eadi day 

Ptay&n* Cvb- for futl jvtci, Fcn'rrfr ton Éw ^eitvflrfed 1 frw Stat % 

Sindicato SEPPA ta informa 

Aña escolar nobo ta cuminsa meymey di intrankilidad laboral 



ORANJESTAD - Un ambiente 
di intrankilidad ainda ta reina 
den enseñansa, apenas un par di 
dia pa aña escolar nobo cuminsa, 
asina sindicato SEPPA a infor- 
ma. 

Na comienso di augustus a circula 
un carta rond cerca trahadonan di 
Traimerdia, cual a sali den prensa 
tambe, unda segun e carta, e tras- 
paso di e Traimerdia pa e Minister 
di Asuntonan Social a wordo para! 
Un carta cu -segun SEPPA- a causa 
hopi frustracion bao di trahadonan! 
Nan ta haya cu e decision aki ta 
contra di e palabracion cu Minister 
President a informa trahadonan di 
Traimerdia y sindicato SEPPA. Nan 
ta puntra nan mes: Ta ki forma di tra- 
ta trahadonan esaki ta? Igualmente 
si e trahadonan mester interpreta e 
decision aki cu nos Prome Ministro 
su palabra no tin balor, y cu e traha- 
donan a wordo gaña? 

SEPPA a informa cu e parti huridico 
di e traspaso aki di comienso a wor- 
do menciona cu esaki lo bay wordo 
regla. Dilanti temporada prome cu 


vakantie, pues ta logico cu e traha- 
donan a drenta den nan vakantie cu 
hopi trankilidad, sperando cu entre 
e Ministernan tur cos ta keda regla. 

E sindicato ta haya cu awe nos ta na 
porta di aña escolar nobo, e pregunta 
ta kico ta loke ta causando tanto tar- 
danza pa keda cla.. .of Minister Pres- 
ident a lubida e caranan di alegria ex- 
presa door di tur esunnan presente 


for di momentonan cu nan a haya sa 
di no mester atende mas cu e Min- 
ister di Enseñansa actual? SEPPA ta 
puntra su mes. 

Segun Minister di Asuntonan Social 
a bolbe informa na SEPPA, na nin- 
gun momento so, e traspaso a keda 
para. Si esaki ta berdad, e sindicato 
ta haya cu ta otro wega di palabra tin 


akinan y ta keda na gobierno mes pa 
un biaha mas haya prueba nan di- 
lanti con dificil traha di e forma aki. 
Pa SEPPA y trahadonan di Traim- 
erdia tur cos ta keda mustra cu e 
Ministro di Enseñansa ta haciendo 
tur cos posibel pa stroba e traspaso 
di Traimerdia. Pero e ora SEPPA ta 
bolbe puntra su mes: Pero acaso no 
e mesun Ministro Lampe aki a core 
sali bisa pueblo cu e traspaso tabata 
su propio idea cu tanto e mester a 
sali y broma cune???? 

Minister di Asuntonan Social a bisa 
den reunion cu SEPPA cu su mane- 
ho ta keda manera e tabata prome cu 
tur e bruhamento cu a surgi. Esta 
Bezetting ta keda manera e tabata 
na 2018-2019, Centrumleidersnan y 
Huiswerkbegeleidersnan ta keda! 
Pero nada ta canando! Un banda e 
Minister awor encarga cu Traimer- 
dia ta bisa un cos, y e supuesto ex 
Minister encarga via su dienst DPS 
ta bisa otro cos. Un bruhamento to- 
tal tin y na fmal ta e trahadonan lo ta 
esunnan perhudica pa esun cu lo no 
kier laga los, asina sindicato SEPPA 
ta informa. 


Pa atende cu preocupacion di Ordo di Abogado y Hulanda 

Lo bin celnan nobo y drechamento di otronan 



ORANJESTAD - Lo bin cel- 
nan nobo y tambe lo drecha 
otronan pa atende cu e preo- 
cupacion cu ta existi pa e mal 
condicion di e celnan den e 
diferente Warda di Polis. 

Minister di Husticia, Andin Bik- 
ker a laga sa cu Ordo di Abogado 
a yega di vocifera nan preocupa- 
cion pa e situacion inhumano cu 
nan clientenan ta wordo deteni 
den e celnan di e Warda di Polis, 
unda e sospechoso di cualkier 
delito contra ley ta wordo deteni 
di forma preventivo. 

Pues esaki -segun Minister- ta 
un preocupacion no di awor 
sino di basta aña caba. Un di e 
prome tema cu el a toca ora cu 
a asumi su funcion di Minister 
ta nan preocupacion continuo 
riba e mal condicion di e celnan 
aki. Igualmente nan ta bin hay- 
ando inspeccion anual di parti 
di e instancia concerni di Hu- 
landa pa evalua e situacion di e 
detenidonan, no solamente den 
e celnan di e diferente Warda di 
Polis, pero den KIA mes. 

E rapportnan ultimo no tabata 
alentador, nan ta situacionnan 
cu el a hereda, segun Minister 
Bikker. Pero 27 di juni ultimo 
su ministerio a manda un re- 
portahe of actualisacion pa Hu- 
landa, unda nan por a reporta 
‘positivamente’ cu mayoria di 


recomendacion cu nan a manda, 
ta wordo atendi. 

“E ta tarda un tiki, pero nos ta 
cumpliendo cu nan,” el a bisa. 
Esaki ta inclui e ambiente den 
cual e persona sospechoso ta 
wordo deteni. Tambe nan mes- 
ter zorg pa e facilidad cu nan a 
wordo deteni ta suficientemente 
sigur pa garantisa cu nos socie- 
dad ta suficientemente protegi 
di e personanan cu a comete un 
crimen. 

Segun Minister Bikker, nan por 
a adresa caminda cu tabata por e 
celnan den e diferente Warda di 
Polis. Aworaki den su maneho 
nan ta bezig pa muda e Warda 
di Polis pa e facilidad na Wayaca. 
Nan kier centralisa e facilidad di 
diferente departamento di Polis, 
pero tambe nan lo bay traha 10 
pa 15 cel nobo na Wayaca. 

Tambe pa loke ta trata e mehora- 
cion di e celnan, Minister Bik- 
ker ta bezig cu esaki teniendo na 
cuenta cu nan cuadro fmanciero 
dificil. Segun e mandatario nan 
ta cumpliendo cabalmente den 
e cuadro fmanciero aki cu re- 
tonan hopi grandi, pa nan por 
mehora e circunstancia bou e 
cual un persona ta deteni, ya sea 
den forma preventivo of ora cu 
e persona ta haya su sentencia 
caba. 

Trahadonan di Multidisciplinaire Centrum ta 
preocupa y sin solucion duradero 



ORANJESTAD - Te ainda 
trahadonan di Multidisci- 
plinaire Centrum (MDC) 
ta preocupa, ya cu for di 
entrega di nan ultimo 
manifiesto na juni, ainda 
no tin solucion duradero 
di banda di Prome Min- 
ister, Evelyn Wever-Croes. 

Pa sindicato SEPPA, e Minis- 
ter di Enseñansa ta keda causa 
problema y cada biaha ta keda 
sconde tras di cu “hende ta 
compronde robes”. Ultimo 
biaha hasta a defende su mes, 
cu ponencianan sin pia ni 
cabes -segun e sindicato- riba 
e carta cu e saca ultimo, cu a 
cay manera un bom den cara 
di e docentenan. Pa MDC ai- 


nda no tin solucion, cu no ta 
e idea atrobe ‘mal bruha’ di e 
minister. 

Diabierna ultimo, despues 
di a reuni cu Minister Presi- 
dent un siman prome, traha- 
donan di MDC ainda a keda 
pendiente pa un contesta. 
Trahadonan di MDC no kier 
tende un contesta di Minis- 
ter Lampe, sino di e Minister 
President, kende a mustra di 
ta compronde e problematica. 
SEPPA a compronde cu hasta 
DRH a duna un conseho na 
Minister President, pues tra- 
hadonan di MDC ta keda in- 
sisti pa un solucion duradero 
di e mandatario cu ta na cabes 
di un gobernacion. 


Pero ta parce pa SEPPA cu 
akinan tambe e minister kier 
keda cu MDC, keda cu un 
dienst cu e no ta kere den dje! 
Pero nan ta haya con sigui 


traha bao di un Minister di 
Enseñansa cu lo unico cu el 
a haci te awor ta kibra MDC. 
P’esey mes a bisa e Minister 
President cu e minister actual 


di Enseñansa te aworaki nan 
no a haci net net nada pa dre- 
cha e limitacionnan di MDC, 
al contrario. E ora pakico toch 
e kier keda cu MDC? 


2 polis cu problema personal, 1 deteni despues di hincamento 



ORANJESTAD (24ora. 
com) - Despues di taba- 
tin problema den rela- 
cion, 2 Polis femenino cu 
tabata traha hunto antes, 
a haya problema. Esaki a 
resulta den e hincamento 
di un di e Polisnan. Actu- 
almente Landsrecherche 
ta investigando e caso. 

Antes, segun e fuente, e 
Polisnan tabata traha hunto, 
pero actualmente un ta na 
warda di Santa Cruz y e otro 
ta na central. Ta trata aki di 
Joanne Winklaar (kende ta 
traha na central) y Paola Al- 
varez (Santa Cruz). E con- 
frontacion lo a pasa diasabra 
ultimo y e lo a trata un argu- 
mento cu a bay for di man, 
resultando den un pelea den 
cual tabata envolvi arma 


blanco, esta un cuchiu. 

E agente cu a sufri e heridan- 
an, esta Alvarez, a bay hospi- 
tal pa cuido medico. Segun e 
portal e agente herida a bay 
cas despues di trata su heri- 
danan na hospital, cual ta- 
bata envolve ademas di cor- 
tamento na su curpa, un sla 
na boca. 

Joanne Winklaar ta deteni 
y cera na warda di Shaba, 
pendiente e investigacion 
di Landsrecherche. Segun e 
portal a opta pa laga e inves- 
tigacion den man di Land- 
srecherche mirando cu Win- 
klaar su tata ta traha como 
ambtenaar di polis den e 
seccion encarga cu investiga 
asuntonan interno policial 
(Bureau Interne Zaken en 
Onderzoek). 


Pais Aruba preparando pa proceso di limited tendering 


Ministerio lo purba atrobe pa yega na compania cu por opera insinerado 


ORANJESTAD - Gobi- 
erno di Aruba, specifica- 
mente e ministerio en- 
carga cu maneho di des- 
perdicio riba nos isla, ta 
cla pa purba atrobe pa 
yega na un compania cu 
lo por haci kimamento di 
desperdicio den cuadro di 
‘Waste to Energy’. Esaki 
despues cu e destaho pu- 
blico inicial pa un insin- 
erado no a lanta interes. 

Den un comunicado, Minis- 
terio di Desaroyo Teritorial, 
Infrastructura y Medio Am- 
biente ta indica cu pais Aruba 
ta preparando y tumando e 
prome pasonan pa inicia e 


proceso di “limited tender- 
ing”. E limited tendering aki 
ta pa e aspecto di Solid Waste 
Treatment Facility (SWTF), 
cu ta parti di e plan integral 
transparente y solido pa locu- 
al ta maneho di desperdicio 
na Aruba. 

Por informa cu un team ex- 
tenso di experto local, como 
tambe internacional renom- 
bra ta trahando duro y es- 
trecho cu otro pa percura pa 
un proceso solido y transpar- 
ente. Reflexionando riba e vi- 
sion di pais Aruba, pa locual 
ta e solucion di maneho di 
desperdicio. Mester men- 
ciona cu, partnernan den re- 


gion ta mira pais Aruba como 
ehempel pa e pasonan tuma. 
Tambe cu hopi satisfaccion 
por bisa cu a ricibi hopi bon 
interes pa e proceso di lim- 


ited tendering. 

Di e forma aki, pais Aruba lo 
keda informa comunidad di 
cada paso cu lo inicia pa asina 


yega na e plan integral y solu- 
cion duradero y sostenibel pa 
nos maneho di desperdicio. 
















































DIP su ultimo siman cu atencion special pa 
expansion, comercial y extension 

No mester ta hurista pa 
tuma curso di mediacion 



ORANJESTAD - E siman 
cu a pasa y siman venide- 
ro lo tin tres producto di 
Departamento di Infra- 
structura y Planificacion 
(DIP) cu lo haya atencion 
special. Pa esunnan cu 
kier expande nan tereno 
erfpacht, pa esunnan cu a 
pidi tereno comercial y pa 
extension di contracto. 

Ronny Maduro, coordinador 
di DIP a informa cu ta bay 
trata e ‘uitbreiding residen- 
cial’ expansion di residencia 
pa esunnan cu kier un tiki 
mas di e tereno di locual nan 
tin, y cu a haci peticion ante- 
riormente. 

E siguiente producto cu DIP 
lo enfoca riba dje siman aki lo 
ta pa contractnan di erfpacht 
cera cu hende cu ta yegando 
edad di 60 aña, unda cu fecha 
lo caduca, tambe lo mester 
aplica cu ta desea pa exten- 
sion di e contract ey. Y pa ul- 


timo tin e tereno comercial. 
Pa hende cu ta haci peticion 
anto ta cay den remarke pa 
un. 

“Nos tin un siman completo 
cu nos a ricibi cliente cu a 
yega di haci peticion pa esey. 
Nos kier gradici tur hende 
cu a duna interes na esaki. E 
interes ta grandi y ta ripara 
e positivismo y contento cu 
cliente a haya”, Maduro a ex- 
presa. 

Tur esunnan cu producto di 
expansion di tereno, persona 
cu a haci peticion anterior- 
mente na DIP cu no haya 
contesta, por pasa DIP pa re- 
confirma nan interes riba dje 
y nan lo cuminsa e proceso. 

DIP ta consciente cu tin re- 
traso riba peticion y nan kier 
trata tur, pa haci esey mester 
inventario di esunnan intere- 
sa y tur cu a bin den remarke 
lo haya contesta ‘lo evalua tur 


peticion a base di ROP’. E1 
a bisa cu tur hende lo haya 
contesta den termino rason- 
abel. Tur peticion lo ser trata 
manera Tirst in first ouf. 

Si un persona su contract ta 
bay caduca, y e persona ta 
mustra interes den erfpacht, 
nan mester oficialisa cu nan 
tin interes. Tin cu pasa DIP 
haci e inscripcion. 

E di tres peticion ta e tereno 
comercial puro. “Tur hende 
cu a haci peticion na 2008 
te cu awo, nos ta bay purba 
tende mas habri pa no bin 
bruhamento. Si bo a haci 
peticion dos siman pasa, haci 
pa reconfirmacion.” 

Pa DIP por procesa, tin nan 
manera di traha y rekisito, 
den e prome caso ta ‘first 
in first out’. E ta bisa cu tin 
peticion cu ta bieu y no ta tur 
dato y documento ta actualisa 
hunto cu peticion y ta dificil 
pa trata. 

Nan lo inventarisa y lo haci 
posibel pa tur hende cu a haci 
peticion di 2008 te cu awo 
por inscribi pa confirma nan 
interes den e tereno comer- 
cial pa eherce nan proyecto 
desea. 

Pa fmalisa, Maduro a men- 
ciona cu pa haci e proceso 
mas facil, persona por bishita 
e website dip.aw pa formu- 
lario y informacion stap pa 
stap. Cua documento, con pa 
yena esaki y kico tur ta spera 
di e proceso cu tin cu cumpli 
cune y por manda esey na 
email adres. 


ORANJESTAD - Re- 
cientemente a pone to- 
cante e curso di media- 
cion cu lo tin den luna di 
october pa 6 dia intensi- 
vo unda cu e participan- 
tenan lo siña con pa ta un 
mediado. 

Barbara Abdoelkariem a 
comparti cu mayoria di per- 
sona cu kier ta un mediado 
mester sali for di isla pa haci 
bijscholing. Sinembargo, el 
a bisa cu ta importante pa 
comunidad di Áruba sigui 
bay cu tur otro pais ‘e idea a 
nace pa desaroya formacion 
pa profesional na Aruba’. 

E formacion ta duna e pro- 
fesional na Aruba mesun 
oportunidad cu profesional 
cu ta haci na Corsou y Hu- 
landa. Abdoelkariem, kende 
ta bibando na Hulanda, ta 
un hurista; pero na 2016 a 
bira un mediado registra, 
unda el a cuminsa yuda 
hende pa resolve nan me- 
sun problema. 

Na januari 2018, nan a 
cuminsa na Aruba cu me- 
diacion na Corte. Hues por 
bisa cu hende por busca 
un manera pa resolve nan 
problema; nan ta referi na 
un mediado. Actualmente 
na Aruba no tin ningun per- 
sona registra como mediado 
pa trece opleiding pa hende 
profesional. 

Pa e motibo aki, Ab- 
doelkariem a lanta e idea pa 
trece opleiding na Aruba, pa 
nan por tin metodo di siña 
pa resolve nan mesun prob- 
lema. E ta splica cu diferen- 
cia entre abogado, mediado 
y sentencia di Hues. 

“Ora un persona bay na un 
mediado, bo ta sinta cu un 
persona cu no ta tuma parti 
den ningun banda. E ta yuda 
busca bo mes e solucion na 
e problema. Cu un abogado 
bo ta bay cu e problema, 
djey den corte, hues ta duna 
sentencia pa ley. Pero nan 


no ta wak e emocion cu ta 
tras di e problema, y den 
cierto caso bo por sali pio cu 
bo a drenta”, Abdoelkariem 
a expresa. 

E ta recomenda pa miho 
busca un solucion cu me- 
diado cu ta yuda drecha pa 
ambos banda. Cu media- 
cion por wak di un banda di 
hende y di otro banda. Am- 
bos lo busca un manera pa 
solucion. 

Na Aruba, un mediado ta 
necesario pa motibo cu tin 
compania di otro pais cu ta 
haci uzo di un mediado ‘pa 
resolve nan problema den 
compania’. A puntra Ab- 
doelkariem si un persona ta 
logra den 6 dia, e ta contesta 
cu e persona ta logra. 

No mester ta hurista, mes- 
ter haci di dos curso pa por 
oficialisa 

Pa participa den e curso no 
mester ta Hurista segun 
Abdoelkariem. Tampoco 
ta necesario pa tin un cier- 
to nivel di estudio, maske 
mayoria persona cu ta in- 
teresa den haci e curso pa 
bira mediado tin titulo na 
nivel di HBO. Hurista cu 
participa lo por traha riba 
problema y conflicto mas 
huridico den naturalesa, 
mientras persona cu no ta 
hurista lo por haci uzo di 
e curso pa resolve otro tipo 
di conflicto, manera na pia 
di trabou. “Tur dos partici- 
pante ta keda beneficia”, el 
a sigura. 

A puntra Abdoelkariem si 
e persona cu tuma e curso 
di 6 dia ta bira un mediado. 
E1 a contesta cu e persona 
ta haya un certificado anto 
esey ta e yabi pa bay e di dos 
examen cu mester haci pa 
bira un mediado registra. 
Cu e certificado di e prome 
curso no por bira un me- 
diado registra, pero si tin 
derecho pa uza su certifi- 
cado den cualkier situacion 
cu presenta. 

Editorial 

Plan di Crisis Social... 

Ta napeligro...? 


For di señalnan di emergencia cu ta sali di nos 
gobierno, mester conclui cu e Plan pa atende 
Crisis Social (SCP), ta na peligro. Y kico e peli- 
gro ta? Cu e consehero pa ley di gobierno di 
Aruba, y di gobierno di Reino - CAft - ta haya 
cu e extra gastonan di personal cu e plan aki ta 
implica, no por tin como consecuencia cu e gas- 
tonan total di personal di gobierno pa e aña aki 
ta surpasa e limite cu a palabra y ta cu parti di e 
acuerdo, e protocol firma cu gobierno di Hu- 
landa na november aña pasa. Inmediatamente 
e bataya a cuminsa, dunando e impresion cu ta 
atrobe ‘e hendenan ey sin curason’ ta origen di e 
problema. Ta depende naturalmente con un per- 
sona kier mira e asunto. 

E limite palabra cu gobierno Hulandes pa e 
aña aki pa gasto di personal ta Afl. 479 miyon. 
Despues a surgi e asunto di e Plan di Crisis cu 
tin un presupuesto di Afl. 17 miyon pa e aña aki. 
Si nos tuma esey como un porcentahe di e to- 
tal, e no ta mas cu 3,5% di e suma total. Riba 
un total asina grandi, pakico ‘e hendenan ey ta 
maha atrobe’, riba un suma asina chikito, lo ta 
e pregunta conveniente. Ademas, por haya bas- 
tante hende convenci cu e argumento aki, paso- 
bra ta trata tambe algo asina importante pa nos 
comunidad, berdad? Si, berdad, e ta importante, 
pero cu e ta un suma insignificante, esey no. Un 
splicacion. 

Den cualkier proyecto gubernamental, y esun 
aki lo no ta un excepcion, e costo mas grandi 
semper ta salario pa e personanan envolvi. Nos 
por corda e discusion reciente riba gasto di per- 
sonal den enseñansa, cu semper ta riba 90% di e 
total di gasto. Banda di mantenimento di edifi- 
cio y otro gasto coriente, practicamente nunca ta 
keda placa pa inverti, por ehemplo den innova- 
cion necesario den e sector aki. Esaki djis como 
un ehemplo, pasobra den cualkier otro sector o 
rama e gasto halto pa personal ta keda prevalece. 
Awor, si nos ta papia di un suma total di Afl. 17 
miyon, ban bisa 10 miyon so pa personal, esaki 
ta cuanto hende? Segun e criterio basa riba ex- 
periencia nos por bisa cu cada cupo di trabao ta 
costa gobernacion alrededor di 100.000 florin pa 
aña. Diripiente e 10 miyon ey, cu probablemente 
ta mas, a bira e empleo, segun gobierno tempo- 
ral, di un grupo di 100 hende... Mas cu loke e 
famoso ‘natuurlijk verloop’ den un aña ta rindi, 
mas cu e famoso VUT normalmente sa duna 
como resultado... 


Mira di e angulo aki, diripiente e ‘mahamento 
di e hendenan ey’ a haya un otro tono. No ta 
trata di un par di funcionario aki, aya, sino di un 
aumento substancial di e cantidad di puesto den 
gobierno, cu ta cambia radicalmente e perspec- 
tiva di e austerisacion hopi modesto cu gobierno 
tabatin pensa. Por ta awor por tin un poco mas 
comprension pa e punto di bista di e colegio di 
experto cu mester supervisa loke gobierno ta 
haci? Di mes cu e cambionan den rumbo di nos 
fmanzas publico, cu pa mas di 50% ta gasto di 
personal, tabata programa como stapnan asina 
chikito, cu den e Editorial aki nos a califica nan 
di ‘manicure’... Anto riba esey ta kibra henter e 
schema cuidadoso di gobierno mes cu mas di 
100 cupo di trabao? Ademas, ta bisando cu e 
Plan ta algo temporal, y cu e suma destina na 
esaki ta pa dos aña. Pero, nos no a caba di conclui 
cu ta trata di problema social complica, cu a cria 
raiz bastante profundo den nos manera di opera 
como comunidad? Ta ken por kere cu e tipo di 
problema aki a desaparece pasobra durante dos 
aña a pone 100 hende o mas na trabao? No lo 
ta mas logico pa pensa cu e compleho di prob- 
lema aki ta tuma sigur 5 pa 10 aña pa nos mira 
resultado, si e trabao coordina entre tur e part- 
nernan den e proyecto aki logra cria raiz y cam- 
bia e mentalidad isleño, cu nos ta mira refleha 
pa decadanan caba den trabao di mayoria di in- 
stancia gubernamental? Si nos ta reconoce esey, 
anto nos mester ta consciente cu mester scoge pa 
inversion a mediano y largo plazo, fundamental- 
mente den e departamentonan cu mester carga 
mayoria di e peso aki. Anto e ora no ta trata di 
inversion incidental, sino pa tempo largo pone e 
recursonan necesario pa logra esaki. 

Pero, si nos ta di acuerdo cu esaki ta e rumbo cu 
nos mester, anto mester conclui tambe cu mes- 
ter bin espacio fmanciero structural pa carga e 
proyecto, ademas cu tin mas di e gastonan indis- 
pensabel asina cu tambe mester haci, dentro di 
limite di presupuesto y acuerdo haci. Y no sim- 
plemente aumenta gasto pa nos como ciudadano 
paga, a traves di mas impuesto cu ademas nos no 
ni sa na e momento aki ta unda e hacha ta bay 
cay. E mensahe cu gobierno a haya ta masha cla: 
si bo plan di crisis ta asina importante, y nos tin 
absoluto comprension pa e argumentonan cu si, 
traha espacio anto pa acomod’e den bo presu- 
puesto. Tin suficiente gasto innecesario cu por 
elimina. 

Venezuela: Sancion Mericano lo impacta importacion 


CARACAS (Semana.com) 
- Merca a impone sancion 
economico nobo riba go- 
bierno di Nicolas Maduro, 
hungando un di su ultimo 
cartanan pa forsa salida di 
e presidente de facto, cu e 
no ta reconoce. E medida 
por afecta e ciudadanonan 
mas vulnerable y, de paso, 
Colombia tambe. 

For di 5 di augustus Merca a 
aumenta e sancionnan contra 
e regimen. Loke a cuminsa 
cu castigo individual y sector 
petrolero, di oro y e propio 
Banco Central di Venezuela, 
a bira awor un embargo di bi- 
enes di e republica den terito- 
rio Mericano y un adverten- 
cia pa tur esunnan, sin im- 



porta pais o nacionalidad, cu 
ta colabora cu e Chavistanan. 
E no ta un blokeo total, pero 
si ta prohibi haci negoshi cu 
gobierno. 

Sin embargo, esaki ta haci cu 


un banco Mericano, cada bi- 
aha cu nan mira un transac- 
cion di un empresa Venezola- 
no, ta puntra nan mes si esaki 
por ta un operacion camufla 
di e regimen Chavista. 


“E percepcion di riesgo di 
haci transaccion cu Venezu- 
ela ta aumenta, y pa e difi- 
cultad di e sistema financiero 
internacional di discrimina si 
un operacion por beneficia e 
regimen of no, husto ta paga 


pa pecador,” e economista 
Asdrubal Oliveros ta conta. 

E gremio di comerciante a 
trata di keda calmo, pasobra 
e sancionnan no tin alcance 
den actividad priva. Asina 
mes ta preocupa nan cu esaki 
ta complica na acceso na otro 
mercado o ta afecta e posibili- 
dad di haya prestamo, den un 
pais cu crisis di credito ban- 
cario. 

Di igual manera, na Colom- 
bia tambe e gremio empre- 
sarial a expresa incertidum- 
bre pa loke ta nan relacion 
comercial cu e pais bisiña. 
Segun IMF importacion lo 
a cay cu 35% e aña aki, pero 
esey tabata prome cu anuncio 
di e blokeo Mericano. 


Cuba: Acercando tres miyon turista siman venidero 



HAVANA (CiberCuba) 
- Ministro di Turismo di 
Cuba, Manuel Marrero 
Cruz, a sigura diasabra 
pasa cu pa e siman aki 


e isla lo yega na 3 miyon 
turista. 

“E verano ta bay bon, turis- 
mo nacional a crece cu 15% 


den e hotelnan y e camp- 
ingnan ta yen y a pesar di e 
aumento di e sancionnan cu 
ta afecta e turismo externo, 
otro siman no lo yega na 3 
miyon turista y nos ta bay pa 
mas,” Marrero a splica riba 
su cuenta oficial di Twitter. 

Di acuerdo cu un reporte di 
Agencia de Noticias de Cuba 
(ACN), ta pronostica cera 
aña cu 4,3 miyon bishitante 
internacional, di e 5,1 miyon 
planifica na prome momento 
di pa regimen di e isla. Su- 
puestamente, e descenso di 
cifra ta debi na e medidanan 
nobo di gobierno di Trump. 


Na juni Washington a anun- 
cia cu no lo permiti bishita 
na e isla cu embarcacion di 
pasahero y recreativo, in- 
cluyendo crucero y yate, 
como tambe avion priva y 
corporativo. 

Marrero a haci mencion re- 
cientemente den Asamblea 
Nacional di un plan di con- 
tingencia pa stimula turismo 
di exterior, incluyendo tam- 
be Cubano cu ta residencia 
na otro pais. 

Tambe el a referi na e impor- 
tancia di turismo nacional. 


Segun un informe publica pa 
Oficina Nacional di Estadis- 
tica y Informacion (ONEI), 
na 2018 a conta 1.689.804 
vacacionista local, 23,4% mas 
cu na 2017. 

Sin embargo, e afirmacion 
aki ta mustra contradicto- 
rio cu experiencia di varios 
Cubano, cu a paga sumanan 
grandi pa pasa vacacion den 
centronan turistico di e isla. 
Tin di nan ta conta di dis- 
criminacion y escasez di 
cuminda den hotel di cinco 
strea, entre nan di Cayo Las 
Brujas. 


Brasil: Critica Aleman riba deforestacion na Amazonas 


RIO DE JANEIRO (Ter- 
ra.com) - Presidente Jair 
Bolsonaro a reacciona 
riba e noticia cu Alemania 
ta cancela su donacion di 
35 miyon euro na proyec- 
tonan pa proteccion di 
reserva forestal na Brasil, 
mirando e aumento fuerte 
di kapmento di mata den 
e region aki, bisando cu 
Brasil “no mester di placa 
Aleman pa preserva re- 
curso forestal.” 

Diasabra pasa e Minister di 
Medio Ambiente di Alema- 
nia, Svenja Schulze, a bisa den 
entrevista cu e corant Tagess- 
piegel cu e pais Europeo ta 
bay congela e inversion di 35 
miyon euro, cu tabata destina 
na varios proyecto di protec- 
cion ambiental na Brasil. 

Riba pregunta di prensa na 
Bolsonaro si e congelamento 
di e suma no ta impacta ima- 


gen di Brasil den exterior, el 
a responde: "Imagen di Bra- 
sil? Boso ta pensa cu paisnan 
grandi ta interesa den imagen 
di Brasil o den apodera di 
Brasil? 

Desde cu Bolsonaro a sinta 
como presidente, gobierno 
Aleman y otro paisnan Eu- 
ropeo, manera Francia y 
Noruega, a mustra preocupa- 
cion pa e forma con Brasil a 
cuminsa maneha proteccion 
ambiental y e explosion na 
nivel di deforestacion na e 
pais. 

Siman pasa, datonan divulga 
pa Instituto Nacional di In- 
vestigacion Teritorial (INPE), 
a confirma e aumento sig- 
nificativo di deforestacion di 
mondi Amazonico. Najuli di 
e aña aki, e devastacion di 6 bi- 
ome’ (area cu cierto caracter- 
istica tipico di flora y fauna), 
a crece cu 278% compara cu e 


mesun luna na 2018. 

Segun e Sistema di Deteccion 
di Deforestacion Amazonia 
Legal den Tempo Real (De- 


ter), na juli a devasta 2.254,9 
kilometro cuadra di reserva 
forestal. Den e entrevista 
cu minister Schulze el a ex- 
presa su duda si gobierno di 


Bolsonaro ta comprometi cu 
reduccion di e deforestacion 
den e reserva forestal mas im- 
portante di mundo. 

Guatemala: Eleccion presidencial ta bira victoria pa Giammatei 


CIUDAD DI GUATEMA- 
LA (PrensaLibre/NTN24) 
- E di dos buelta di elec- 
cion presidencial entre 
Sandra Torres (UNE; so- 
cialdemocrata) y Alejan- 
dro Giamattei (Vamos; 
conservador) a tuma luga 
ayera den un ambiente 
di tension, sin embargo 
practicamente sin distur- 
bio mayor den e pais riba 
dia di votacion. A aresta 
tres persona envolvi den 
delito electoral, sin cu a 
duna mas detaye. En to- 
tal e pais tabata conta cu 
21.099 Hunta Receptor di 
Voto pa ricibi un poco mas 
di ocho miyon votante. 
Segun observadornan e 
participacion di e pobla- 
cion lo no a surpasa 30% di 
e total registra cu derecho 
di voto. 

E magistradonan di Tribunal 
Supremo Electoral (TSE) a 


sigura cu a rediseña e sistema 
di conteo di voto y e digitali- 
sacion, y cu por garantisa e 
integridad di e resultadonan. 

E resultado preliminar emiti 
pa TSE na momento cu taba- 
tin 50% di e posibel votonan 
conta, un ora y mey despues 
cu e conteo a inicia, tabata cu 
Alejandro Giamattei tabata 
encabesa e contienda cu 20% 
y mas di un miyon y mey di 
voto di bentaha . Despues di 
un ora di conteo ya caba Gia- 
mattei tabata lidera cu 58% 
di voto, mientras cu San- 
dra Torres a acumula te na 
e momento ey 42% di voto. 
Cu e diferencia asina grandi 
Giamattei a proclama su mes 
vencedor. 

E resultado oficial lo ser 
anuncia te dia 16 di augustus, 
a pesar cu e resultado ayera 
no a laga luga pa duda di e 
victoria di Giamattei, cu den 
e prome buelta di eleccion a 



acumula menos voto cu Tor- politico despues. E lo mester corupcion y violencia crimi- 
res, sin embargo tabata mas bay enfrenta e problemanan nal. 
exitoso den forma aliansa clave actual, cu ta pobresa, 


Venezuela: Maduro ta para 
negociacion, pero por bolbe 



CARACAS (ElNacio- 
nal) - Ministerio di Rela- 
cion Exterior di Barba- 
dos a confirma diasabra 
pasa,den un comuni- 
cado, e suspension na 
su teritorio di e dialogo 
entre regimen di Nico- 
las Maduro y oposicion 
Venezolano. 

Sin brinda mas detaye, e 
texto ta bisa cu e regimen di 
e Nicolas Maduro a dicidi 
di lanta di mesa di dialogo 
pa motibo di e apoyo cu 
Presidente interino di Ven- 
ezuela, Juan Guaido, a duna 
na e blokeo di Estadonan 
Uni contra administracion 
di Maduro. 

Prome Minister di Barba- 
dos, Mia Mottley, a duna 
bonbini luna pasa na inicio 
di e combersacionnan cu tin 
apoyo di e paisnan di Co- 
munidad di Caribe (Cari- 
com), cu e speransa cu e 


dialogo lo por a pone un fin 
na e crisis na Venezuela. 

Guaido despues di e reti- 
rada di Maduro di e cita na 
Barbados a bisa, cu mester 
aumenta e presion riba go- 
bierno di Maduro. 

“Esaki ta un asunto cu ta 
rekeri pasenshi maximo. 
Ora tin division asina pro- 
fundo ta tuma tempo pa al- 
cansa un acuerdo,” Mottley 
a bisa tocante e combersa- 
cionnan entre e partidonan 
na mesa. 

Noruega, cu a actua como 
mediador den dos reunion 
teni na e capital di Barba- 
dos, Bridgetown, a duna se- 
ñal inicialmente cu e parti- 
donan tabata delibera ainda 
riba continuacion di e dialo- 
go na Barbados, mientras cu 
e delegacion di Maduro no 
a presenta diahuebs pasa na 
Barbados pa continuacion 
di e negociacion. 

Segun e diario Spaño Al- 
navio, e mediadornan 
Noruego no ta sorprendi 
cu e retirada di e delegacion 
Chavista, pero no ta des- 
carta cu nan lo bolbe. Gobi- 
erno di Maduro a yega Oslo 
y Barbados pasobra nan 
tambe ta bao presion di Ru- 
sia y China, principalmente, 
pa yega na un solucion ne- 
gocia. E situacion ey no a 
cambia. 

EDUCATION 


Derecho riba 
educacion 


Derecho pa un 
bon nutricion y 
un bida saludabel 

Ambiente safe pa 
studia y recrea 


Amor 
y Amistad 


Ambiente familiar 
positivo cu 
principio y balornan 


Participacion 
y motivacion 


Oportunidadpa 

eherce 

responsabilidad 
social cu trabao 
boluntario 


e 


2019 


Ana di Famia 

y Cuido di nos Muchanan 


Oportunidad pa haci 
deporte, artey 
creatividad 


Ser un bon ehempel 
pa otronan 


Oportunidad pa 
inovacion y 
sostenibilidad 

‘Ken ta proteha privacidad di victima den trafico’ 




WILLEMSTAD - Na luna di motorcycle. E ta perde 
di juni e hoben Benjamine control riba stuur y ta dal 
Novile Josiah Baker ta cu su cabes den vangrail. 
fayece den un accidente Benjamin ta fayece meso- 


Problemanan nobo di 
entrega di combustibel na 
Schiphol 



AMSTERDAM(DutchNews.nl) - E aeropuerto di 
Amsterdam Schiphol a ser afecta un biaha mas pa 
problemanan di suministro di combustibel diabier- 
na anochi. E autoridad di aeropuerto a bisa diasabra 
cu ainda nan no a determina e causa di e interupcion 
of si e ta relaciona cu e fayo importante di luna pasa, 
cu a resulta den 180 cancelacionnan di vuelo. 

“Diabierna no tabata tin combustibel y ainda nos no sa e 
causa”, e Vocero a bisa. E problema e bira pio ora e tormen- 
ta cu tabata colga riba aeropuerto, cual a para e entrega di 
combustibel. Na fmal a cancela 10 vuelo y tabata tin 17 cu 
retraso. E instituto di investigacion TNÓ ta investigando 
e ultimo problemanan hunto cu e crisis di juli, e compania 
di combustibel AFS a bisa. 


ra. Algun minuut despues 
e prome periodistanan 
ta yega na e sitio y ta live 
stream tur cos via Face- 
book. Henter Corsou por 
wak e hoben cu a muri 
den desgracia. 

Medionan di comunicacion 
hasta ta bay asina leu cu dia 
riba 18 di juli ultimo na Bul- 
lenbaai, Luwendrick Martha 
di 14 aña di edad ta fayece 
den un accidente di trafico, 
nan ta filma su mama ful den 
camara ora e caba di yega na 
e sitio di e accidente y ta col- 
lapse di verdriet. Esaki ta se- 
gun e fuente Retkaribense. 

Yegada di medionan di co- 
municacion social, ta facilita 
cu por comparti tur cos me- 
sora via internet. Djis primi 
un conopi y tur hende por 
mira. Den e caso di Benja- 
min, tabata un bista riba su 
seso cu tabata riba e asfalt. Un 
imagen cu cerca hopi hende a 
keda graba den nan mente. 

Liz van de Laar a skirbi un 
post riba Facebook caminda 
el a exigi pa Extra kita e ima- 
gennan. “Nan a reacciona 


mesora y a kita e imagennan, 
pero e ora ey tabata laat caba, 
ya e daño a tuma luga caba”, 
Van de Laar ta bisa. 

‘No ta nos intencion’ 

Segun Valesca Diaz, redactor 
Hefe di Extra, e imagennan 
en berdad a bay mucho leu: 
“No ta nos reportero a saca e 
imagennan di e seso di Ben- 
jamin. E1 a bay live si for di e 
sitio caminda esaki a sosode. 
Mi a papia cune tocante di 
esaki, cu nos di Extra, di niun 
manera no kier pa e famia 
di e defunto via nos canal di 
media tende cu nan ser keri 
a fayece. E motibo pakico 
nos ta presente na e tiponan 
di accidente asina ta pasobra 
nos kier informa comunidad 
cu algo a sosode, y kisas cu 
nan por scoge un otro ruta, 
no pasobra nos kier comparti 
imagen hororoso. Esey no ta 
nos intencion”, segun Diaz. 

Segun e Redactor Hefe, lo 
mester a duna mas training 
pa pone tur periodista pensa 
den e mesun direccion. Ex 
politico Omayra Leeflang, di- 
escuater aña pasa como Min- 
ister di Trafico, tambe a trata 


cu esaki. Na prome instancia 
el a concebi un Codigo di 
Conducta pa Media. 

E tempo ey, specialmente pa 
fotografonan di prensa, cu ta- 
bata saca potret yen di sanger 
pa e prome pagina di e cor- 
antnan. No ta tur hende kier 
a firma e Codigo di Conduc- 
ta: “Den e Codigo di Con- 
ducta aki tabatin un facilidad 
di meld. Esey kier men cu tur 
hende, ciudadano tambe, por 
a meld si a viola e Codigo di 
Conducta”, segun Leeflang. 
Ningun hende kier a firma e 
Codigo di Conducta, y p’esey 
e lei no a pasa nunca. 

Ta trahando un ley 

Segun e actual Minister di 
Enseñansa, Ciencia, Cultura 
y Deporte, Marilyn Alcalá- 
Walle, tin un ley ta bini pa 
establece un tipo di codigo pa 
media. E Minister cu ta trata 
esaki ta e Minister di Trans- 
port, Trafico y Planificacion 
Espacial, Zita Jesus-Leito. 
No ta conoci si aki den tin 
regla di conducta cu media 
mester tene nan na dje. 

Foto cortesia retkaribense. 


Refineria Isla cla pa ricibi 
barconan cu crudo 


WILLEMSTAD - Algun 
siman atras Manuel Que- 
vedo, kende ta Minister 
encarga cu PDVSA, tabata 
di bishita na Corsou y el 
a trece noticia cu e luna 
aki e prome barconan cu 
crudo lo bini for di Ven- 
ezuela. 

Mester bisa si cu ta for di 
2018 e prome delegacion di 
APRI y PWFC a bay Ven- 
ezuela, biniendo abou cu e 
noticia cu PDVSA ta sigui in- 
teresa den lasonan cu paisnan 
di Caribe pa locual ta trata e 
negoshi di crudo. Nos ta na 9 


di augustus y ainda nos no a 
ricibi e prome barconan. 

Earl Balborda kende ta PR 
di Refmeria Isla, relaciona 
cu e echo cu ainda e prome 
barconan di crudo no a yega, 
el a remarca na nos cu RDK 
tambe a duna di conoce cu 1 
di augustus lo a anuncia cua 
ta e companianan cu ta den 
contienda pa Refmeria Isla. 
E1 a reconoce si cu Manuel 
Quevedo a haci un declara- 
cion publico cu den augustus 
barconan cu crudo lo yega. E1 
a indica na nos cu, nan como 
Refmeria Isla, ta den contacto 


estrecho cu PDVSA. 

Pa locual ta trata Refmeria 
Isla nan ta cla pa e prome bar- 
conan cu crudo drenta. Asina 
cu e prome barco cu crudo 
yega den 4 pa 5 nos ta cla pa 
procesa esaki. Di mes no por 
uza tur e plantanan pareu, 
pero nos ta cla si, tabata e pa- 
labranan di Earl Balborda. E1 
a pone enfasis bisando cu nan 
como Refmeria Isla ta klad, 
pero no kier a bay den detaye 
pa loke ta e combersacionnan 
tumando luga cu PDVSA. 

Uber a muda propiedad intelectual 
pa Amsterdam 



AMSTERDAM - E corn- 
pania di taxi Uber a muda 
su propiedad intelectual 
di Bermuda pa Hulanda, 
y a spaar 6.1 biyon dollar 
den cualkier factura even- 
tual di impuesto Huland- 
es, e agencia internacional 
a bisa Bloomberg. 

E documentonan propor- 
ciona na autoridadnan di Ser- 
vicio Financiero Mericano 
SEC, ta mustra cu e structura 
di e compania a modifica na 
maart, prome cu a sali di e 
compania na mei IPO. 

E exencion di impuesto lo 
activa solamente si e compa- 
nia cu genera perdida obtene 
ganashi. E vocero di Uber a 
bisa Bloomberg cu e medida 
tabata pa satisface e deman- 
danan di e impuesto nobo di 
fiscal global y a marca e fin 
di uzo di Uber di e strategia 
fiscal conoci como ‘Double 
Dutch.’ 

E structura aki, cu ta invo- 
lucra companianan ‘paper’ 
Hulandes cu ta canalisa ga- 
nashinan na ‘tax havens’, ta 
popular entre multinacional- 
nan. Tanto UE como OCDE 
ta tumando medidanan en- 
ergetico contra e forma cu e 
multinacionalnan ta evita im- 
puestonan dor di uza paisnan 


manera Bermuda pa reduci 
nan facturanan. 

E compania Hulandes cu ta 
controla e propiedad intelec- 
tual di Uber ta propiedad di 


otro subsidiario na Singapur. 
E sede di e compania, pa tur 
e actividadnan no Mericano, 
tin su sede na Amsterdam for 
di 2013. 


Hues di Amsterdam ta 
impone castigo mas halto 
pa crimen violento 

AMSTERDAM (DutchNews.nl) - Huesnan di Am- 
sterdam a yega na un acuerdo pa impone castigonan 
mas halto pa personanan cu a ser declara culpabel di 
delitonan cu arma, esaki ta locual AD a bisa. 

E obhetivo, e corant a bisa ta pa haci un declaracion despu- 
es di un serie di incidentenan violento den e capital Hu- 
landes. “Tabata hopi hincamento y asesinato den ciudad y e 
hendenan ta mas dispuesto pa uza handgranaat”, e Vocero 
Domien Huijbregts a bisa e corant. 

“Pa e motibo aki nos kier duna un señal cla cu esaki ta 
completamente inaceptabel”. E sentencianan pa delitonan 
di arma, cuchiu of handgranaat den e capital Hulandes por 
bira cuater biaha mas halto cu den otro partinan di e pais, 
segun e corant. 

Esaki ta nifica cu si un persona wordo gara cu un arma di 
candela nan lo ser encarcela cu un sentencia recomenda cu 
ta tres luna. E Huesnan di Amsterdam por sigui nan mes 
un caminda den esaki, e Vocero di Conseho di Husticia a 
bisa AD. “Nan ta completamente independiente”. 



RECORDATOR IO 

Ultimo dia pa paga factura di coriente 
pa e luna di juni 2019 ta: 

DIARANZON • 14 di augustus 2019 


POR HACI PAGO NA: 

• Tur Banco Comercial 

• Tur MFA 

• WEB Aruba N.V. 

• N.V. ELMAR 


EVITA PARA DEN FILA LARGO Y 

PAGA ONLINE 


Por fabor menciona e number c 
cuenta cu ta aparece riba e 
faciura di coriente como 
deschpcion di pago. 




Seafood Restaurant 

Orange Pla 2 a A Italiestraat 50 

|p & 

Tel: 280-6666 - www.redfisharuba.com 
Tuesday to Sunday - 11:30am to’10:00| 


523 71001 customersBrvicB@eli 

Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICLNA D1 BON DIA 
ARUBA WESTSTRAAT#22 FQR Dl 9:Q0AM-4;00PM 


Email nos na 

dassified@cspnv.com 


TABENDE 

Commercial property in Bar- 
cadera, build-up 424 m2, land 
2400 m2for $337.000 
Tel. 593 6318 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi. Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TA BUSCA 

Un apartamento pa huur sin 
mueble, mi tin tur cos, pa un 
Sra.. area Playa/Noord 

Tel.742 3818/5613910 


SERVICIO PUBLICO 

ta haci tur tipo di trabou 
di costurera 

Tel. 593 2085 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TAHUUR 

Cas grandi na Playa di 3 
camber, sala, cushina, baño 
Fls.2000 p/l + deposito 

Tel.594 8842 


TAHUUR 

Oficina na Playa cu baño y 
propio parkeo di 3 auto 115 m2 
Fls.2300 discutibel 

Tel. 594 8842 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


SERVICIO PUBLICO 

Buscando auto pa huur y na 
bon prijs? yama nos 
Tel.593 9953/ 593 8453 


SERVICIO PUBLICO 

Flandyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


Te Huur 

Woonhuis plus Omheining 
2slaapkamer, Ibadkamer 
keuken/woonkamer 
voor/acherporch Babijn 16B 
1800 florin P/M plus borg 
Tel.7417262 


ABONA PA SOLAMENTE AFL. 38,- PA LUNAYRICIBITUR DIA BO CORANTNAN PREFERI 

MAS CERCA Dl BOI 



Telefon 

Nomber completo:. 

Adres di entrega:. 

Adres di cobranza:. 

Paqo Adelanta: □ 3 Luna 


□ Cobranza na Cas. 

□ Cobranza na Trabao. 

□ Paga via Banco (Standing Order) Aruba Bank no:33266 8 

□ Paga Aruba Bank ABO 0NLINE . 

□ Paga CMB ONLINE . 

□ Personal na ofidna di Bon Dia Aruba. 

□ Pone den Box. 

□ Tira den Cura. 

□ óluna □ 1 aña 


Yama na telefon: 582-7800 of manda un email na accounting@bondia.com 

www.bondia.com 


TAHUUR 

Per aug groot appartament 
lof 2 personen slaapkamer 
met airco inverter 
ongemeubileerd 1000,- p/m 
gemuebileerd 1200,- p/m 
excl. elektra & gas 
Tel. 747 2298 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


SERVICIO PUBLICO 

ta drecha tur sorto 
di Imagen 

Tel. 584 2489 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


FOR REISTT/TA HUUR 

1 Apartment full muebla 
cu airco incluye gas, awa, elect. 
Por drenta awe mes, ta keda 
highway Sta. Cruz 
Contact Cel. 741 8637 
of 899 0746 

TAHUUR 

Bachi pa tur ocasion 
Tel. 749 2533 


TA HUUR 

un cas 

3 kamber/2 banjo, exclusivo, 
Afl. 2.750,- p luna, Monte 
Verde Residence, jama 

Tel.592 9966 


TABENDE 

BBQ Grill tipo cilinder 
“criyoyo” duradero 
Prijs Af 1.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel.593 3141 


TAHUUR 

Cas pa huur na Mauritstraat 8 
San Nicolas pa un of dos per- 
sona per 1 september. Por yama 

Tel. 592 0061 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


TA BUSCA 

Señora ta busca trabow 
domestico (limpieza di cas)di 
dialuna pa diabierna 

Tel.746 5697 


TABENDE 

Isuzu Trooper 1990 
Afl.1500 


Mitsubishi Montero 1999 
Af1.3000 

Cel. 597 7815 


TA HUUR 

una habitación amueblada, con 
todo incluido en Playa 

Tel.5641979 


TA BENDE 

off huur un trailer de 2 camber 
1 baño sala y cocina pa mas 
información yama 

Tel.5927934 


TAHUUR 

Apto 1 camber y mei, cushina, 
baño, entrada priva, full muebla 
pa un pareha FI.1100 excl. utl 
Tel.566 6849 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


TA HUUR 

un apartament di 1 kamber, 
exclusivo, pa 1 persona, Afl. 
750,- mas 1 luna di deposit. 
Reamuurstraat, Companashi 

Tel .5929966 

TAHUUR 

Apartment full muebla 2 camber, 
sala-comedor y cushina. Area di 
Baby Beach. Pa mas info. 

Tel. 569 8007 


TAHUUR 

Studio Apart. pa 1 persona 
inclui utl. exclui electr. na 
San Nicolas 650 p/l + dest/ 
Disponible 1 juni 

Tel: 5841008/563 9483/ 
594 2502 

Ruthy Vrieswijk-Bergen: 

‘Bon dia yen di alegria’ 



ORANJESTAD - Hopi 
di nos ta para den rij pa 
actividadnan alegre y 
bunita. Nos ta para den 
rij pa cumpra nos ticket 
di entrada pa wak un bon 
pelicula na The Cinemas 
den Renaissance Market 
Place y awor tambe hopi 
lo para den rij pa cumpra 
nan ticket pa wak un bon 
pelicula na Principal den 
curason di San Nicolas. 

Niun hende ta para den rij pa 
muri. Si lo tawata existi un rij 
pa esaki, tur hende lo kier ta 
para mas patras den e rij aki, 
bo no ta kere ? Niun hende 
pa para dilanti y of pa pusha 
pa bay mas padilanti den e 
rij aki, y nos niun conoce e 
forma, luga, dia ni ora pa pre- 
para pa laga e mundo aki, un 
mundo den cual nos curpa na 
bida ta sirbi nos miho. Ora 
Lady Ruth bay un entiero e 
ta bisa e famianan : “E con- 
suelo ta cu nos tur tin cu bay 
un dia”, nos tur ta haya nos 
beurt den esaki. P’esey e ta 
gusta bisa tambe su saludo 
di “Bon dia yen di alegria” pa 
accentua riba e bendicionnan 
di alegria cu nos tin na bida, 
nos salud na prome luga, nos 
cosnan pret cu nos por haci 
y bisa pa nos hari nos mes y 
of hari cu otro. Nos ta bay 
baila, bay lama, bay biaha, bay 
wak pelicula, bay Cas di Cul- 
tura, bay un of otro actividad 
social cultural na Biblioteca 
Nacional etc. Morto ta algo 


cu tur famia a pasa aden caba 
un of mas biaha y e tristeza ta 
grandi, e bashi cu ta keda di e 
familiar y of amigo cu a wor- 
do yama pa bay nos dilanti. Pa 
hopi e ta un dolor cu hamas 
por wordo lubida, aunke cu 
tempo e dolor y tristeza aki 
ta bira menos. Cada persona 
ta deal cu su mesun tristeza, 
pero corda riba e sernan sti- 
ma cu f ey ainda rond di bo, 
y e amor ta sigui crece, e son- 
risa ta bolbe aparece y atrobe 
por hari duro y cu smaak pa 
cosnan chistoso cu pasa. Re- 


cientemente Aruba a tuma 
despedida di dos hende muhe 
balente y hopi talentoso . Un 
sra. di 95 aña di edad, e kerida 
mama di e talentoso profesora 
di baile Diana Antonette y su 
rumannan, e wela bunita di e 
artistanan instructor di baile 
Alydia Wever y Pierangely 
Wever y demas rumannan. 

Tur lo haya falta di Sra. 
Catalina Antonette- 

Lampe,”Mamayo”, un artista 
den crea y cose kostuumnan 
elegante y bunita pa e grupo 
di baile di su yui Diana An- 
tonette . Y tambe di un ami- 
ga, Jeanne Gauthier Jongh 
na edad di 83 aña. Un di nos 
dushi hendenan cu su bunita 
sonrisa, un dama cu nos por a 
topa regularmente na Ling & 
Sons of na Superfood. E cu- 
rason y motor di su negoshi 
The Frame Shop cu nos ar- 
tistanan sigur ta haya falta di 
dje, despues cu e negoshi aki 
a cera varios aña pasa. Despu- 
es di su merdia di despedida 
Lady Ruth a bay bebe un 
caramel frapuccino na Coffee 



House, su so, pa a reflexiona 
ariba con fragil nos bida ta y 
su pensamentonan a dwaal 
ariba e dos shon di hendenan 
aki, cu ta hiba cu nan asina 
hopi historia valioso di tem- 
po di nan tempo. Nos tawata 
sinta banda di Elvis Lopes , e 
curason y motor di Atelier 89, 
un di nos artistanan grandi , 
pa a tende locual nos tambe 
ta sinti. 

Cu nos generacionnan di nos 



grandinan ta bay y nos ho- 
bennan den e generacion di 
awendia no ta tene nos nor- 
ma, balor - y tradicionnan na 
bida. Tecnologia y progreso 
tin un prijs hopi halto. Bo 
por conta riba bo dedenan 
cua di e hobennan ta bisa 
bon dia, danki, of sorry ora 
nan faya un hende of ora un 
puppy love no resulta. Nos 
niun ta propiedad di otro, 
bida tin hopi escogencia y 
no ta tur ora e escogencianan 
ta facil. Tin cu siña pordona 
tambe, lanta bek y sigui padi- 
lanti. Shonnan, ta tur hende 
ta anhela e dushi paz den luz 
eterno ora di muri, awel, biba 
bon y na bon cu tur rond 
di bo, no husga , biba y laga 
biba, pero cu respet propio y 
pa otro. No abusa di bo mes 
ni di otro. Nada di mas no ta 
bon. Sea un ehempel bon cu 
amor y honestidad. 

No paga e luz den un otro 
kere cu esun den bo lo bay 
luci mas cla. Duna bo gran- 
dinan amor, comprension y 
atencion. Cuida nos chiki- 
tonan. Papia cu e hobennan. “ 
Bunita amiga Jeanne, nos no 
a logra di bay bebe un kopie 
koffie hunto mas, mi a corda 
riba bo bebiendo mi frapuc- 
cino, 

mi ta gradici Bon Dios di a 
conoce bo, danki pa a kere 
den mi como un Poeta ar- 
tista” - RIR 

Chauffeur a lubida riba 
rotonde y dal basta duro 


contra 

TANKI LEENDERT - 
Diadomingo durante or- 
anan di anochi chauffeur 
coriendo riba e caminda 
di Tanki Leendert, a lubi- 
da riba e rotonde banda di 
casuela cu consecuencia a 


muraya 

dal basta duro den esaki. 

E homber a resulta herida. 
Polis di trafico tabata presen- 
te pa tuma dato. Ambulance 
a presenta rato despues pa 
atende cu e victima. 



Chauffeur cu no a paga tino den trafico a 
dal personal di Roadservice 


ORANJESTAD 
Diadomingo atardi banda 
di Citgo Boulevard a 
sosode un accidente y 
personal di roadservice 
tabata atendiendo cu e 
accidente aki. 


Un chauffeur cu no a paga 
tino den trafico y kier a busca 
un manera pa sigui, a dal 
e personal di roadservice y 
pres e contra un otro auto, e 
personal tabata keha di dolor 


na curpa. Polisnan a yega di 
biaha na e sitio y a solicita 
ambulance unda paramedico 
a presenta pa atende cu e 
victima. 




Rotaract Club of Aruba cu resumen di impacto riba nos comunidad 


ORANJESTAD - Bou 
liderazgo di e Presiden- 
te 2018-2019 di Rotaract 
Club of Aruba, Ryon Di- 
jkhoff, pa prome biaha 
den e 27 aña di existen- 
cia di Rotaract Club of 
Aruba, ta presenta un re- 
sumen di impacto den e 
comunidad pe trabounan 
desplega na Aruba, cu 
ta beneficia esunnan cu 
mas mester di esaki. Con- 
huntamente cu e club y e 
lidernan di e proyectonan 
durante juli 2018 pa juni 
2019, a colecta data di 
cada evento organisa, 
ayudo brinda, sponsor 
ricibi y producto colecta, 
pa asina por presenta e 
reporte aki. 

E idea tras di e ‘info-graphic’ 
aki ta, pa informa e comu- 
nidad cu semper ta contri- 
bui cu Rotaract, ki impacto e 


club tabatin a traves di varios 
proyecto y iniciativa, den un 
resumen corto y visibel. Sin 
mas, no ta tur cos por splica 
den detaye, pero si tur cifra ta 
ilustra esaki. E ‘info graphic’ 
aki ta parti den tres seccion; 
un impacto den persona den 
cada categoria di bida: esta 
mucha, hoben, adulto y nos 
grandinan. E di dos seccion 
ta, unda cu a colecta data di 
un par di iniciativa y ayudo 
brinda na nos comunidad a 
traves di e diferente proyec- 
tonan di Rotaract. E di tres 
parti ta duna un resumen 
monetario y categorisacion 
manera: fundraising, dona- 
cion monetario, donacion 
den sponsorships, donacion 
den producto, donacion 
den forma di descuento of 
yudansa, y asina na fmal 
un impacto alcansa di 200 
mil florin, a traves di tur e 
proyectonan brinda durante 


e aña cu a pasa. Transpar- 
encia ta un responsabilidad 
y deber cu e clubnan, cu ta 
brinda servicio na nos co- 
munidad mester tin, cu es- 
unnan cu ta yuda pa sostene 
e proyectonan di e club, por 
medio di donacion mone- 
tario y di producto. Rotaract 
ta sumamente orguyoso di 
por presenta e cifranan aki 
y informacion na e pueblo 
di Aruba. Y asina ta spera di 
keda conta cu e sosten di e 
comunidad di Aruba. 

Durante e aña Rotariano aki, 
pa prome biaha den historia 
Rotaract Club of Aruba a 
alcansa un nominacion den 
Rotary International den e 
top 5 miho proyectonan di 
mundo. Nan a competi cu 
miles di club den e region 
di USA, Canada y Caribe, 
cu e proyecto Tasa Pret cu 
Rotaracf, cual tabata un fe- 


ria gratis pa tur mucha y nan 
famia na november 2018, cu 
a conta cu presencia di alre- 
dedor di 300 mucha y nan 
famia. Alabes e club den su 
districto di Caribe y Latino 
America a sa di alcansa e nivel 
platinum, door di organisa e 
proyectonan cu impacto den 
e comunidad di Aruba y nos 
region. Un honor pa prome 
biaha ricibi den e historia di 
e club ta, cu el a keda postula 
na di 3 luga den 49 club den 
e region Latino Americano y 
Caribense. Sin laga afo cu e 
honor brinda door di Rotary 
International, unda e club 
a ricibi pa prome biaha den 
historia e nivel mas halto 
den distincion internacional 
di servicio, cual ta e Rotary 
International Presidential 
Citation cu Platinum Dis- 
tinction for di Barry Rasin, 
Presidente di Rotary Inter- 
national pa aña Rotariano 


2018-2019. 

Rotaract Club of Aruba ta 
un grupo di 4 y° un g profes- 
sionals’ entre e edad di 18 y 
30 aña cu ta organisa varios 
proyecto beneficiando e co- 
munidad di Aruba. Rotaract 
Club of Aruba ta forma parti 
di e famia di Rotary Inter- 
national, cu ta un netwerk 
internacional cu tin e meta 
pa trece cambio positivo den 
comunidad rond di mundo. 
Rotaract ta gradici tur per- 
sona cu a contribui durante 
e periodo aki cu e club y e 
iniciativanan na beneficio di 
nos comunidad. Sperando 
alabes di por sigui conta cu 
e sosten di comerciante y co- 
munidad, pa yuda esunnan 
cu tin mester di esaki. Un 
danki specialmente na pren- 
sa, cu semper ta coopera, pa 
asina publica nos relatonan 
pa informa nos comunidad. 

Corolla a subi caminda dal contra Lancer 






SANTA CRUZ - Diadomingo durante oranan di atardi 
na e tweg banda di Notaris Tromp na Santa Cruz a sos- 
ode un accidente entre dos auto. 

E chauffeur den un Corolla a subi caminda y a dal den un 
Lancer basta duro. E impacto a laga dos persona herida. Dos 
unidad di Ambulance a presenta y paramediconan a brinda 
asistencia na e victima pa atende cu e ambos victima. Polis di 
trafico tabata presente pa tuma dato di e accidente. 


Candela den baki di Ecotech 
pega cu boter di gas na 
Alhambra 



EAGLE BEACH - Durante fin di siman unidad di 
brandweer a keda manda pa Alhambra Mall cu urgen- 
cia, na unda lo tin baki di ecotech na candela y esaki lo 
ta pega cu boter di gas. 

Polis tambe a keda mobilisa pa asina mantene tur hende leu 
for di e area. Bomberonan a combati e candela di biaha. 

Grecia: Turista evacua pa candela den dump 



GRECIA (AP) - Un cam- 
pamento turistico y cas 
cerca a ser evacua for di 
isla Griego, Elafonisis, na 
sur di Grecia. Esaki ta e 
di dos dia tras di otro cu e 
candela ta kima den mon- 
di, intensificando pa via di 
biento fuerte. 


Autoridadnan a declara un 
candela ‘bou control’ den or- 
anan di diasabra anochi, pero 
biento a aumenta. Un total 
di 121 trahado di brandweer 
a purba contene e candela cu 
yudansa di 6 avion y helicop- 
ter brandweer. 

E biento fuerte y temperatura 
halto a yuda decena di can- 


dela cu a cuminsa na varios 
dump na Grecia. Agencia di 
proteccion civil di e pais a in- 
forma residente di e areanan 
mas vulnerabel pa medio di 
un mensahe. 

Autoridad di Grecia ta adverti 
cu lo tin un gran posibilidad 
di candela te cu diamars, na 


e parti pafo di zuid di Grecia. 
Entre otro na a e isla Egeo y 
na parti di provincia di Tracia, 
cerca di frontera Turco. 

“Esaki ta e prome biaha den 
mi experiencia cu nos tin 4 
dia tras di otro cu posibilidad 
extremo di candela den mon- 
di”, a bisa e General Spyros 


Varsamis, kende ta Hefe di 
Servicio pa deshaci di candela 
na region di Macedonia. 

Elafonsis ta un isla di 19 ki- 
lometer conoci pa su lama y 
santo, tin un poblacion di 350 
persona, mientras e ta bishita 
pa 3000 turista pa dia durante 
zomer. 


Confrontacion entre Musulman y 
Polis di Israel 



JERUSALEM (AP) - Musulman y Po- 
lis di Israel a confronta na un luga sa- 
grado di Jerusalem durante oracion pa 
conmemoracion di e fiesta Islam Eid al- 
Adha. Dokter di Palestina a bisa cu tin 14 
hende herida. 


Sufian al-Qudah, Vocero di Ministerio di 
Relacion Exterior di Jordania a bisa cu ta con- 
sidera Israel completamente responsabel pa e 
violencia. Gran cantidad di Palestino a reuni 
na e porta di luha despues di cu rumor a cir- 
cula cu Polis lo laga Hudiu cu bishita drenta. 


Musulman ta referi na e luga como meskita 
Al-Aqsa y Hudiu ta referi na dje como ‘The 
Temple Mount’. Polis ta informa cu 4 oficial a 
resulta herida. Testigo a bisa cu autoridadnan 
a detene 2 persona, hibando nan prizon. E 
confrontacion a bini pa via di tension intenso 
entre Israel y Palestina, dia despues di cu un 
soldaat di Israel a ser asesina. 

Militar di Israel a mata 4 militar Palestino cu a 
purba crusa frontera di Gaza. Miles di musul- 
man a bay na ‘Old City’ di Jerusalem pa tene 
nan oracion di fiesta, segun Polis a informa. 
Hudiunan tambe a observa un dia di yuna y 
dolor pa destruccion di nan tempel biblico, 
cual tabata situa na e luga. 


Polis di Israel tabatin prohibi na cuminsa- 
mento pa laga Hudiu drenta, pero a retira e 
decision aki despues. Varios persona a drenta 
y Musulman a cuminsa tira stoel y otro ob- 
heto na e grupo. Bishitante Hudiu a bandona 
e luga. 

E decision pa laga Hudiu drenta a cay despues 
cu aliado religioso nacionalista di e Prome 
Ministro di Israel, Benjamin Netanyahu a pidi 
pa habri e luga na Hudiu. Hanan Ashrawu, un 
lider importante di organisacion pa liberacion 
Palestina a bisa cu Israel ta ‘subiendo tension 
religioso na Jerusalem’ y el a agrega cu traha- 
do di Israel ta ‘totalmente responsabel di nan 
consecuencia’. 


Merca: Epstein a fayece, 
pero investigacion di 
abuso ta sigui 


NEWYORK (AP) - Staf 
di prison a faya pa sigui 
protocol pa Jeffrey Ep- 
stein su morto. E mester 
tabata bou observacion 
di guardia cada 30 min- 
uut, pero esey no a sos- 
ode, loke a habri camin- 
da pa su suicidio, asina 
un Polis a bisa New York 
Times. 

Times a papia cu e Polis den 
anonimato, pero Associated 
Press no a confirma e in- 
formacion. E informacion 
tambe ta bisa cu Epstein 
tabata su so. E misterio di 
con el a logra mata su mes 
ta bin cu hunto cu caso cu 
ta acusa Epstein di abuso 
sexual y conspiracion. 

Su morto ta pone fin na e 
investigacion penal cu por 
a sirbi pa conecta trahado 
interno di fmanza cu celeb- 
ridad y Presidente, aunke 
Fiscal a priminti di sigui cu 
e investigacion. Procurador 
General William Barr ta 
pidi investigacion di parti di 
FBI y Inspector General di 
Departamento di Husticia 
riba e morto di Epstein. 

Esptein, di 66 aña di edad, 
a ser nenga libretad bou 
fiansa y tabata enfrenta 45 
aña na prison pa cargo fed- 


eral di trafico sexual y con- 
spiracion. E tabata declara 
su mes inocente y tabata 
warda pa huicio. 
Investigacion federal a bisa 
cu acusacion ta sigui, segun 
fiscal Geoffrey Berman. 
Tambe cu cargo di conspir- 
acion ta sugeri cu otro por 
enfrenta e cargo. Virginia 
Giuffre, un acusante di 
Epstein, a presenta mas di 
2.000 pagina di documento 
relaciona cu demanda di 
Esptein. 

Giuffre, den un entrevista 
cu New York Times, a bisa 
cu e ta contento cu Epstein 
no lo haci daño na ningun 
hende mas, pero ta rabia cu 
no lo wake carga castigo pa 
su conducta. 

Sigrid McCawley, abo- 
gado di Giuffre, a bisa cu 
despues cu documento a 
ser saca, Epstein ta suicida 
den menos di 24 ora ‘no ta 
coincidencia’. McCawley 
ta urgi autoridad pa sigui 
cu investigacion enfocando 
riba trahado di Epstein cu a 
participa y facilita den ne- 
goshi di trafico sexual. 
Epstein su aresto a duna 
atencion nacional, particu- 
larmente enfocando na e 
deal di solicita menor di 
edad pa prostitucion na 
Florida. 

Barracudas Aruba a atende 
tayer di Mosaic 

SAN NICOLAS- Recientemente Barracudas Aruba y 
e landadonan sincronisa nacional di Aruba a haya tayer 
di Claudia ‘s Mosaic. 

Esaki a tuma luga na Cosecha y e team a traha obranan bunita 
di mosaico. Durante di e dia e muchanan a traha obranan di 
mosaico di slof, parha, pisca etc. Hopi hoben talentoso a ex- 
plora nan creatividad den centro di San Nicolas. Aki tin un 
bista fotografico di e dia. 

ORANJESTAD (AAN): Diasabra ultimo 
Kiwanis a realisa e proyecto anual di 
“Back 2 School” pa di 7 aña consecutivo. 
Kiwanis tin como meta pa sirbi y contri- 
bui na e muchanan den nos comunidad. 
E aña aki un total di 72 mucha a ricibi 
ayudo cu nan articulonan pa cuminsa e 
aña escolar nobo. 

Cada mucha a ricibi un tas yena cu articulo di 
scol manera: pen, potlood, schrift, gum, lin- 
eal, etc. E proyecto aki a cubri tanto uniform 
como tambe jeans, keds, mea y paña interior. 
Despues di a haci nan compra hunto cu 


e miembronan di Kiwanis na Geekay, e 
muchanan a wordo hiba pa Neptali Hen- 
riquez Park caminda nan a disfruta di un dia 
yena cu actividad y atraccion di e park como 
entretenimento door di stichting Hungateca. 
Pa cuminda di merdia e muchanan a ricibi 
pizza cortesia di Urataka Center. Na Neptali 
Henriquez Park tambe a ofrece un examina- 
cion di wowo door di Optica Oduber &Kan 
pa controla si nan bista ta bon. E muchanan a 
keda hopi contento cu e paña, uniform y nan 
tas yena cu articulo pa asina cuminsa un aña 
escolar nobo. E dia tabata uno exitoso miran- 
do e sonrisa riba e cara di e muchanan. 



Invitacion 


Banco Central di Aruba (BCA) ta invita publico en general pa asisti 
na un sesion informativo relaciona cu e serie nobo di e biyetenan di 
florin 2019 cu io tuma lugar riba e siguiente fechanan: 

• MFA Noord: Diamars, 13 augustus 2019 (6:00 PM — 8:00 PM) 

• MFA Santa Cruz: Diahuebs, 15 augustus 2019 (6:00 PM — 8:00 PIVI) 

Durante e sesion aki BCA lo duna splicacion detaya con pa reconoce 
nos biyetenan di florin 2019 pa medio di e caracteristicanan di 
siguridad riba e biyetenan. Tambe lo distribui diferente material 
promocional y lo eiabora riba e fechanan importante relata na e 
circutacion di nos biyetenan di florin 2019. 


J.E. Irausquin Boulevard 8 P.O. Box 18 Oranjestad Aruba Tel. nr.: (297) 5252-100 Fax nr.: (297) 5252-101 

Website: www cbaruba org 


Kiwanis cu proyecto di 
“Back to School” pa 
72 mucha 




E organisacion di e evento tabata na encargo di un comision 
di miembronan procedente for di e tres clubnan di servicio di 
Kiwanis na Aruba, esta Kiwanis Club of Aruba, Kiwanis Club 
of Palm Beach y Kiwanis Club ofYoung Professionals Aruba, 
kende a uni forsa pa asina realisa e proyecto inter-club aki di 
“Back 2 School”. E gasto di e evento a wordo cubri cu fondo 
nan cu e club di servicio ta recauda durante aña como tambe 
pa medio di sponsorships. 

Kiwanis kier a tuma e oportunidad aki pa gradici tur esunnan 
cu den un forma of otro a sa di contribui na e evento. Alabes 
Kiwanis kier a desea nos muchanan un exitoso aña escolar 
2019-2020 yena cu hopi energia, bendicion y sabiduria. 
Kiwanis ta un organisacion charitativo mundial di boluntario 
dedica na cambia mundo, cuminsando na un comunidad y 
un mucha. Nos ta un organisacion den crecemento, dedica na 
yuda muchanan di mundo henter hisando nan calidad di bida. 
Pa mas informacion, bishita: www.facebook.com/kiwanis- 
clubofaruba/, www.facebook.com/kiwanispalmbeacharuba, 
www.facebook.com/KiwanisYPAruba 

Paula Nupieri Domacassé: 

Paper Cutting: Un sistema diferente di proyecta arte 


ORANJESTAD - E artista di arte Paula Nupieri 
Domacassé, naci na Argentina a conoce su casa, Henry 
Domacassé y despues di un largo noviazgo a larga dis- 
tancia ta dicidi pa casa y ta establece primeramente na 
Curaçao. 9 aña pasa e pareha aki, a tuma Aruba como e 
pais di residencia y a namora totalmente di e calor di su 
hendenan, e clima y su hospitalidad. 

Aruba a bira e luga, na unda su yiu Nicole a conoce e luz di 
dia. Paula ta un fiel participante di Aruba Art Fair y semper e 
a participa cu su arte unico di Taper Cutting”. 

E Arte di corta papel ta loke nos por categorisa den e arte di 
diseño di papel. Un arte cu a evoluciona di un manera unico 
mundialmente pa asina adapta su mes na diferente estilo di 
cada cultura. 

E artista Paula Nupieri Domacassé, desde edad di 6 aña, a asisti 
na Instituto Municipal por el Arte en Avellaneda, na unda e la 
forma su mes den musica, arte plastico, expresion, fotografia, 
mientras cu e tabata sigui diferente cursonan priva di dibuho. 
Su curason semper tabata yega na actuacion y a uni su mes na 
e formacion di comedia musical di e Instituto Rio Plateado di 
Hugo Midon y despues a sigui mas den e ramo di actuacion 
pa TV na Scol di Eliseo Subiela. 

Paula, artista nato, multifacetico, a sigui desenvolve su mes 
den e arte di dibuho y ta durante di un conferencia di TEDEX 
e la bin descubri traves di e popular artista Beatrice Coron, e 
arte di “Paper Cutting” y a dedica su mes den su totalidad na 
e arte magnifico aki. 

Creando obranan fantastico den preto y blanco, e artista a haya 
e forma unico di desenvolve su mes cu libertad y creatividad. 
Awendia e artista a evoluciona y ta uzando mas y mas e col- 
ornan yamativo y impactante pa cu e forma di expresion aki. 
ArtisA, ta e unico galeria di Arte na San Nicolas y ta bisti su 
mes di gala a ricibi e Solo exhibicion di Paula Nupieri Doma- 
cassé, e diabierna aki 16 di augustus, iniciando pa 7or di ano- 
chi te cu 11 di anochi na unda e artista lo ta live. 

ArtisA, ta ubica dilanti di La Aruba, banda di Massive Radio, 
na B v/d Veen Zeppenfeldstraat 14 y lo ta proximamente e 
cas di Paula Nupieri Domacassé su artenan pa un luna largo. 
ArtisA, su orarionan ta di 9 or te cu 6 or na unda Aruba en 
general por bin presencia e arte diferente y alabes yamativo di 
“Paper Cutting” y asina sa mas tambe di e proximo plannan 
di Aruba Art Fair 2019 cu lo tuma luga november, 22, 23, 24, 
2019. 

Mikulak ta gana su di 6 titulo Mericano den gymnastiek 


KANSAS CITY (AP) 
— Maske atleta Samuel 
Mikulak no ta pronkea 
mucho tur e medayanan 
cu el a yega di gana na su 
pais, e atleta ta mustra un 
bes mas con e ta sobresali 
cu su di 6 titulo nacional 
den gymnastiek na Merca. 

Esaki no kier men cu Mi- 
kulak no ta aprecia loke el a 
logra, ta djis cu e atleta cu a 
participa 2 biaha den Olim- 
piada no ta midi su exito riba 
loke e ta haci na su tera. Asina 
mes, mescos Mikulak a cel- 


ebra brevemente despues di 
gana su titulo diasabra ano- 
chi por sali victorioso contra 
fmalista Yul Moldauer pa un 
asombroso 5.550 punto, Mi- 
kulak ta keda perfeccionista, 
pero alabes realista. 

E ta realista den e sentido cu, 
maske e ta e atleta di gymnas- 
tiek mas celebra di su gen- 
eracion, e ta consciente cu su 
generacion podise no ta me- 
sun profundo cu esun ante- 
rior. “Mi ta supone ta djis un 
luga straño pa Merca awo," 
Mikulak a bisa. “Probable- 


mente bo por argumenta cu 
esaki ta un periodo den gym- 
nastiek Mericano basta facil 
pa un persona manera ami, y 
pa e rason ey e no kier men 
mesun hopi cu e tabata an- 
tes.” 

Mikulak a gana varios ti- 
tulo na su pais, pero e falta 
di algun medaya Olimpico 
ta haci e falta. “Mi ta wak 
con e Rusonan, Chinesnan 
y Haponesnan ta sobresa- 
liendo y ami ta djis purbando 
pa yena e sapatonan cu mi tin 
poni,” Mikulak a bisa. 




Bassitt ta tira 7 inning; Athletics victorioso contra White Sox 2-0 


CHICAGO (AP) — Bas- 
sitt a tira 7 inning skerpi 
contra su ex ekipo den 
major league y Matt Ol- 
son a dal un home run, 
sigurando Oakland Ath- 
letics su victoria 2-0 con- 
tra Lucas Giolito y Chi- 
cago White Sox. 

Bassitt, kende tin 30 aña di 
edad a draft pa prome biaha 
den 2011 y el a hunga pa 
prome biaha pa White Sox 
den 2014 prome cu nan a 
cambi’e pa Oakland den un 
deal pa Jeff Samardzija. 

“Cada biaha cu mi picha con- 
tra e gaynan ki pa mi carera, 


mi ta bay purba comproba cu 
nan a haci un fout,” Bassitt a 
bisa. “Esey t’e realidad. Cu- 
alkier hende cu bisa lo con- 
trario ta gañando. Kier men 
cu cada biaha cu mi picha 
contra nan, nan por spera cu 
mi ta riba mi A Game’.” 

Bassitt a permiti cuater hit 
solamente, sacando 7 hun- 
gado cu strike out, lagando 2 
cana. E manager di e ekipo, 
Bob Melvin, a bisa cu Bassitt 
su fastball ta e miho cu el a 
yega di ta durante e tempo- 
rada aki. “Esey a salba mi awe 
pasobra mi no tabatin mas cu 
e fastball.” 

Rafael Nadal ta gana di 5 titulo di Rodgers Cup 




Mericano ta protesta 
riba stand di medaya na 
Weganan Panamericano 


LIMA (AP) - Dos Ameri- 
cano a uza nan momento 
di victoria, na ricibimen- 
to di nan medaya na We- 
ganan Panamericano pa 
hala atencion na prob- 
lemanan social den nan 
pais, cual nan ta haya ta 
bayendo for di man. 

Durante e ceremonia di me- 
daya di e evento cu ta encera 
varios deporte na Lima, de- 
portista den fencing Race 
Imboden a para riba un 
pia mientras Gwen Berry, 
kende ta tira martiu, a hisa 
su mokete na laira. Ambos 
atleta tin chens di representa 
Merca den e Olimpiada na 
Tokio den 2020, unda tal 
protesta lo por tin un audi- 
encia hopi mas grandi. 

“Racismo, control di arma, 
maltrato di inmigrante, y 
un presidente cu ta fomenta 


odio ta e prome cosnan riba 
e lista largo di problema cu 
nos pais tin actualmente”, 
Imboden a bisa den un 
tweet despues di su ekipo su 
ceremonia di medaya. “Mi 
a scoge pa sacrifica mi mo- 
mento awe riba e podium 
pa hala atencion na prob- 
lemanan cu mi ta haya nos 
mester adresa. Mi ta urgi 
otro personanan pa uza nan 
plataforma pa podera hende 
y pa conscientisa riba cam- 
bio.” 

E historia di protesta den 
deporte ta bay bek pa hopi 
tempo, y pa Ólimpiada esa- 
ki ta bay bek te e Weganan 
Olimpico di 1968 na Ciu- 
dad di Mexico, ora sprinter- 
nan Tommie Smith y John 
Carlos a hisa nan mokete 
durante ceremonia di me- 
daya pa e 200-meter dash. 


MONTREAL (AP) — Ra- 
fael Nadal a gana su di 5 
titulo di Rodgers Cup cu 
su victoria contra Daniil 
Medvedev 6-3, 6-0 diado- 
mingo, den solamente 70 
minuut. 

Nadal, kende tin 33 aña di 


edad, a gana e evento pa di 3 
biaha na Montreal. E prome 
biaha tabata den 2005 ora cu 
e tabatin 19 aña di edad, ora el 
a gana contra Andre Agassi, y 
e di 2 den 2013. Nadal a gana 
na Toronto den 2008 y 2018. 
E strea di tennis Spaño, cu e 
ranking No. 2, a gana su di 


83 titulo di singles, alabes e 
di 3 di e aña aki, despues di 
varios victoria na Roma y na 
e French Open. E1 a extende 
su record di tour pa Master 
1000 pa 35, 2 mas cu Novak 
Djokovic, cual tin ranking 
top mundial. 

JOIN OUR AWARD - WINNING TEAM 


BUCUT I TARA 

6EACH RESORT J ARU0A 


Ranked top 10 Hote l s in the World by Tn pAdv i sor 

Featuml iu top 10 Hotels in the Caribbean hy Travel + Leisure 


EXCELLENT BENEFITS: 

Competitive SaJarie&j Pension l>lan F Ne3lth-0£53bility-li!fe Insyrance5 r DentaU & Vision insyrsnce P Sivines 
Plsn H Loan Avsilability, Shift Meal r General Bonu&. 


REQUIREMENT: 

Proficient in English for all positions 


HOTEL CONCIERGE/ FRONT DESK AGENT 

- Preferably with ejrperience in customer service 

- Proficiénev ih English; Itálián p-r European lán|yá|á i & á plu$ 

■ ExceNent communieatlon skills 

- Polite and confident wilh a great deal of patience 

- Abllity In multitasking and time-management 

- Aptitude in resolving issues with a customer-focused orientation 

- High &éHdoI diplDmá; dégree in hotel management qr rBfevant field will be a plus 

PART-TIME HOTEL DOORMAN 

■ Prevlous eustomer related experience an asset 

- E><cellent communlcatfoo skills H strong interpersonal abilides and a professionaS presentation 

- Highly re$pOnjible& reliable 

- Ability to workwell under pressure In a fast paced cnvironment 

- Ability to work cohesively with fellow colleagues as part of a team 

- Ability fo focLis attention on gucst necds r remalning calm and courteous at atl times 


BEACH ATTENDANT 

- Must be friendly, courteous, quick and efficient in his/ her work 

- Must have some proven knowledge ot service excellence standards 

- Exceltent verbal skills in English, other European language(s) áre a ptus 


TO APPLY: E-mail your resume to iobs@bucuti.com or call 5831100 ext 136 for more information 

Harvick ta gana careda den NASCAR Cup pa di 47 victoria di su carera 


BROOKLYN (AP) — 
Kevin Harvick a gana un 
careda den NASCAR Cup 
na Michigan Internation- 
al Speedway pa di 2 aña 
consecutivo, ganando asi- 
na 2 victoria e aña aki y 47 
en total pa su carera. 


Laat den e careda, e coredo a 
hala dilanti di e competencia 
den su Ford, yegando mas cu 
un seconde prome cu Danny 
Hamlin. “No tabatin mucho 
cu mi por a haci,” Hamlin a 
bisa. “Mi no tabatin sufici- 
ente velocidad.” 


Cu solamente 3 careda 
prome cu e final, Harvick ta 
spera cu e bon noticia aki lo 
yud’e pa gana e campeonato. 
“Mi ta spera nos ta yegando 
nos punto miho na e mo- 
mento corecto”, el a bisa dia- 
domingo. 


Kyle Larson tabata riba di 3 
luga, mas cu 16 seconde tras 
di Harvick. Martin Truez Jr., 
Daniel Suarez y Kyle Busch 
tabata sigui. E proximo care- 
da di NASCAR Cup lo ta bou 
luznan di e Bristol Motor 
Speedway diasabra venidero. 





Williams ta retira pa via di herida mientras Andreescu ta gana Rodgers 


TORONTO (AP) — Bi- 
anca Andreescu, di 19 aña, 
ta e prome Canades cu a 
gana e Rodgers Cup den 
50 aña, na momento cu 
Serena Williams a retira 
pa via di un herida diado- 
mingo na e competencia 
di tennis na Toronto. 

Andreescu tabata ganando 
cu 3-1 den e prome set, ora 
diripiente Williams a pidi pa 
un pauze medico. Menos cu 
un minuut despues, e umpire 
a anuncia cu Williams, di 37 
aña, lo retira di e wega, asina 
otorgando Andreescu su di 
dos titulo den WTA Premier 
di e temporada. 

E torneo su fmal a dura sola- 
mente 16 minuut. Despues 
cu e umpire a anuncia su 
retiro, Williams a cuminsa 
yora riba e banki. Andrees- 
cu a bay pa consola su opo- 
nente, brasando e y bisando 
con hopi e ta admira e atleta 
kende a gana Grand Slam 23 
biaha. 

“Mi no sa yora, pero danki 


na boso tur,” Williams a bisa, 
purbando di wanta su lagri- 
manan atras mientras e tabata 
acepta e cheque pa di dos 
luga den e torneo. “Dispensa 
pa no por a hunga awe. Mi a 
purba pero mi djis no por a 
hunga awe.” 

Williams su retiro durante 
e torneo di Rodgers Cup ta 
sigui varios, incluyendo re- 
tiro di Simona Halep y Ma- 
rie Bouzkova. Riba banda di 
e hombernan, Milos Raonic, 
Felix Auger-Aliassime y Gael 
Monfils tur a retira, e ulti- 
mo contra Rafael Nadal den 
semifinal. 

Mientrastanto Andreescu, 
kende tin 19 aña di edad, a 
logra victorianan contra e top 
7 hungado mundial. Su rank- 
ing mundial lo hisa di 27 luga 
pa di 14 luga awe. Su ranking 
mas halto den pasado tabata 
di 22 luga. 

“Mi no sa kico pa bisa. Mi ta 
e prome Canades pa yega te 
fmal y gana e torneo desde 
1969,” Andreescu a bisa. 

Jason Li a gana medaya 
di Brons Powerlifting 17th 
Annual NAPF 

ORANJESTAD - Du- 
rante fin di siman e atleta 
di Powerlifting Jason Li, 
a logra medaya di Brons 
den competencia inter- 
nacional den Powerlifting 
17th Annual NAPF Re- 
gional Championship. 

E hoben Jason Li cu ta prac- 
tica deporte nan di forsa, a 
logra un tremendo resultado 
pa Aruba den e 17th Annual 
NAPF Regional Champion- 
ship na Costa Rica. Jason ta 
logra un di tres luga bon pa 
un medaya di Brons. Mester 
bisa cu Jason a competi den 
dos diferente competencia 
unda den RAW e la sali na 
di 4 luga y den Equipped di 


3 luga cual a dun’e su me- 
daya. Na e NAPF Regional 
Championship alrededor di 
250 atleta femenino/mascu- 
lino a participa representan- 
do 12 diferente pais manera, 
Merca, Canada, Mexico, 
Panama, Nicaragua, Puerto 
Rico, Guatemala, Cayman, 
US Virgin islands, Belize y 
Costa Rica mes. 

Jason ta gradici tur instan- 
cia y sponsor cu a haci esaki 
posibel. Prome cu tur cos 
lo kier gradici ABPA (Aruba 
Bodybuilding & Powerlifting 
Federation) bou di Giovanny 
Arends y Ed Woodley. Y tur 
otro sponsor cu a yuda den 
cual kier forma. Esaki ta se- 
gun e fuente 297 sports. 

Nos ta buscando 

Poker Dealer 

Cu of Sin Experiencta 




2019 


Pa WSOP Aruba tournament, Nov. 14-24,! 
Nos tin training cuminsando fin di Mei. 


Sophia Petrocchi a cay venci contra 
Elizabeth Garcia 



ORANJESTAD - Diabierna ultimo e 
atleta elite di judo Sophia Petrocchi a 
cay venci den su pelea contra Elizabeth 
Garcia di Mexico den e Panam Games. 

E hoben judoka, Sophia Petrocchi a debu- 
ta diabierna den e Weganan Panamericano 
Lima 2019. E atleta di Aruba a cay den un 
poule basta pisa cu prome Elisabeth Garcia, 
multiple campeon di Mexico pa despues si 
e gana den e di dos buelta e bringa contra e 
campeon Olimpico di Brazil, Rafaela Silva. 

Mester bisa cu e pelea contra di Garcia, So- 


phia a inicia bon unda na dos ocasion e la 
logra benta e Mexicana abou pero no a logra 
gar’e bon. Den un descuido, e Mexicana 
Garcia ta logra gara Sophia bon y asina tira 
Sophia abou pa un puntuacion maximo cual 
den judo ta un Ippon. 

Pa Sophia e experiencia Panamericano sigur 
tabata uno bon, e lo sigui traha mas duro pa 
e proximo competencianan. Mas cu claro 
e deseo di yega un bes mas e Weganan Pa- 
namericano y Weganan Olimpico ta den su 
mente y lo bay traha duro pa realisa nan. 
Esaki ta segun e fuente Sports Zone Aruba. 



Notintempo 
pa lada v Seca bo 
Pañanan! 

Pa$ay Laganar na: 


^ Joyeros 

Compramos 

Vendemos 

Arreglamos todo tipo de Joyas 

Contamos con uit Buen Surtido de 
Pulseras y Baterias para Relojes 

Habri di Dlaluna pa Diasabra 
9:00am pa 100pm v di 2:0Qpm - G:00pm 


Reiojes 

Puiseras 

Cadenas 

Dijes 


LAUNDRY 

Habñ di Dialuna pa Diasabra 
1:30am non stap 7:3Gpm 
Diadomingo de 900am - lOODtn 

Tel: 587 0772 


Nos ta graba 
tur sorto di 
articulo 
di metal 
yama of 
bishita nos 


JOYERIA 

COMPRA Y VENTA 


aqua 

Iaundry 


Tanki 

Leendert 17B-A 
Tel: 587 3940 
Fax: 587 2478 
Cell 592 9055 


Pa ápplica of pa mas information manda nos un ennail 
na thecasinoáñuba^ca njba.com, of yama nos na 526-6903 

Gillian Wernet a forma parti 
di Seleccion di Hulanda U23 



Keshawn Rombley a firma 
oficialmente cu St. Louis 
Cardinals 



ORANJESTAD - Pelotero Keshawn Rombley a rici- 
bi e regalo di mas grandi riba dia cu ela ahaci aña y 
cu a traha pe durante ultimo 2 aña akinan y ta firma 
oficialmente cu ekipo di St. Louis Cardinals. 

Manera ta conoci caba for di un edad jong di 14 aña Ke- 
shawn Rombley a bandona Aruba pa asina join Banana 
Baseball Academy na Republica Dominicana, cu e meta 
pa por prepara su mes y asina busca e oportunidad pa por 
firma como pelotero profesional. E soño aki a bira un re- 
alidad awe na momento cu Keshawn ta firma su contacto 
cu ekipo di St. Louis Cardinals. Esaki ta segun e fuente 
Sports Zone Aruba. 

Ta bon pa remarca cu Keshawn semper for di chikito a 
hunga pa su propio tata, kende ta Coach Lyle Rombley na 
Aruba hunto cu e organisacion di Hurricanes. 



ORANJESTAD - Recientemente e pitcher Arubano Gillian Wernet a forma parti 
di Seleccion di Hulanda U23, kende a competi den e campeonato di U23 European 
Championship 2019 na Czech Republic. 

Lamentablemente cos no a bay mucho bon pa Seleccion Hulandes caminda cu nan ta sali 
perde nan prome 2 weganan y asina ta keda elimina for di semi fmal di campeonato. Segun nos 
por compronde e bateo di seleccion Hulandes no a funciona manera mester ta. Esaki ta segun 
e fuente Sports Zone Aruba. 



Weganan Panamericano LIMA a clausura 

ORANJESTAD - Ayera a 
tuma luga e clausura di e we- 
ganan Weganan Panameri- 
cano LIMA 2019. 

Delegacion di Aruba a drenta 
stadion Nacional pa e Ceremo- 
nia di Clausura di e di 18 edi- 
cion di e Weganan Panameri- 
cano LIMA 2019. E delegacion 
di Aruba tabata encabeza pa nos 
prome medayista Panamerica- 
no, e velero Mack van den Ee- 
renbeemt. 

E weganan a dura 19 dia cu 
diferente competencianan y cu 
diferente paisnan rond mundo 
manera Barbados, Colombia. 

Costa Rica, Canada, E1 Salva- 
dor, Barsil, Aruba, Cuba, Pan- 
ama, Bolivia,Argentina,Granad 
a,Guatemala, Jamaica, Ecuador, 

Nicaragua, Merca,Honduras, 

Paraguay, Trinidad y Tobado, 

Venezuela, Antigua y Barbuda, 

Puerto Rico. 

Parlamentario Mike de Meza (AVP): 


Minister buscando credibilidad financiero pero habracando esun di 

henter pueblo 


ORANJESTAD - Den historia di Reino Hu- 
landes, no tabatin y lo no bay tin nunca mas 
un gobierno asina poetico manera gabinete 
Wever Croes, ya cu ora cu scucha e Minister- 
nan papia di medida tras di medida cu nan 
ta suta pueblo cune, nan ta haci esaki den 
un forma poetico, tratando na convence un 
pueblo cu ta sufriendo bou di su maneho. 

Miembro di fraccion di AVP ing Mike de Meza 
ta kere cu e momento a yega pa Gabinete Wever 
Croes, en realidad cuminsa pone pueblo central, 
traha pa interes di pueblo, traha pa drecha nivel di 
bida di pueblo den su totalidad. 

“Por ehempel ora cu nos scucha con Prome Min- 
ister y su gobierno ta trata di convence pueblo cu 
rancando placa for di nan cartera ta algo bon y nec- 
esario, ta lanta e pregunta ta kende nan ta trata di 
convence. 

Minister Xiomara Ruiz Maduro a trata na hustifica 
un suma di casi 90 mil florin na biahe cu el a haci, 
cu esaki tabata necesario ya cu e tabata trahando pa 
logra drecha credibilidad fmanciero di su gobierno. 
Prome Minister ta pidi pueblo pa para hunto, traha 
hunto pa logra e recuperacion fmanciero cu su go- 
bierno tin visualisa pero henter e proceso aki di re- 
cuperacion fmanciero, ta dirigi solamente riba cart- 
era di pueblo y cartera di sector comercial. 
Ministernan mes di gabinete Wever Croes ya caba 
a gasta alrededor di 6.4 miyon florin den menos di 
dos aña di tempo, pa biaha rond mundo mientras 
cu pueblo ta sinta na cas ta conta kico a resta fin di 
luna despues di tanto medida, tanto inflacion cu a 
converti nan bida den un caos fmanciero increibel. 

Minister di Finansa ta contento cu tanto IMF como 
Standard & Poors a eleva e rating fmanciero di Aru- 
ba di negativo pa positivo, lubidando di menciona 
cu su persona y su gobierno a sigura e dos instanci- 
anan aki, cu nan lo sigui introduci mas medida pa 
saca mas placa di pueblo. 

No solamente esey pero practicamente Gabinete 
Wever Croes ta bay den historia pa converti Parla- 
mento den pronkstuk di gobierno cu no tin nada di 
bisa si e gobierno no bisa kico nan tin cu haci. 
Tanto IMF como Standard & Poors ta mustra den 
nan evaluacion cu Gabinete Wever Croes lo sigui 
introduci otro pakete di medida pa haya mas en- 
trada y ta trata di convence un pueblo cu a perde 
hopi caba den ultimo dos aña, cu tur cos ta ok, cu e 
medidanan aki ta bon pa pueblo mes. 

E falta di sinceridad di Gabinete Wever Croes ta 
alcansando proporcionnan hamas bisto ya cu den 
protocol firma cu Hulanda, a sigura gobierno di 
Reino cu lo introduci un serie di medida contra 
pueblo, caminda entre otro ya ta papia cu si cumpli 
cu exigencianan di CFT pa reduccion di gasto, es- 
aki lo nifica cu e Plan Social di gobierno, lo no por 
sigui. 

Un declaracion cu ta mustra cu ta pidi pueblo com- 
prension, cu ta pidi pueblo pa acepta cu lo bin otro 
pakete di medida y pa bisa pueblo cu e tin cu en- 
trega ainda mas placa di loke ya caba nan a entrega 
den ultimo 20 lunanan. 

Na momento cu Gabinete Wever Croes manda e 
señal aki cu e Plan Social ta na peliger, ta mescos cu 
nan bisa den mesun rosea cu indexering cu sindi- 
catonan ta exigiendo tampoco lo por wordo logra 
y cu reparatietoeslag tambe ta na peliger y otro 
beneficionan cu gobierno di AVP a introduci pa es- 
unnan di menos entrada, lo no por ta posibel mas. 
Prome Minister a priminti cu su gobierno lo no 
tuma medida contra pueblo pa drecha e situacion 
fmanciero pero su gobierno tin dos aña sutando 
pueblo cu medida, cu e lo reduci e cantidad di 



Minister bek na 7 pero tampoco a cumpli cu esaki, 
cu e reduci personal di gobierno pero CFT y otro 
instancianan a mustra cu al contrario, mas trahado 
a wordo tuma den servicio. 

Credibilidad fmanciero di pueblo ta na werki pero 
credibilidad fmanciero di friends & family, di spon- 
sor y sostenedonan di partido, si ta floreciendo y 
den tur esaki ainda Prome Minister y Minister di 


Finansa ta pidi pa para hunto pa atende cu e reto- 
nan aki, algo cu pueblo simplemente no por sos- 
tene of tolera mas. 

E momento a yega pa gabinete Wever Croes cum- 
insa drecha credibilidad fmanciero di pueblo y no 
solamente pa famia y amigonan,” Parlamentario 
Mike de Meza a señala. 























Parlamentario Marlon Sneek (AVP): 

‘Conseho di Minister ta sigui hunga wega cu maestronan di scol’ 


ORANJESTAD - Prome Minister 
Evelyn Wever Croes a ricibi varios 
siman atras, un grupo di maestro 
kendenan a bin dilanti di oficina 
di Gobierno, pa manifesta nan 
preocupacion pa loke ta tumando 
luga den DPS. 

Minister Rudy Lampe ta sigui cu su 
maneho ‘flip flop’ y ta perhudicando 
desaroyo den enseñansa aki na Aruba 
y lider di fraccion di AVP den Parla- 
mento, Marlon Sneek, ta mustra cu 
no solamente e minister aki ta crean- 
do incertidumbre y incomodidad den 
e sector aki, pero henter Conseho di 
Minister. 

E incomodidad aki a bira mas grandi 
ora cu maestronan a ricibi un carta 
diahuebs dia prome di augustus, ca- 
minda gobierno ta anula un decision 
cu e mes a tuma djis despues di e 
manifestacion. 

“Un biaha mas a keda demostra den 
forma palpabel, cu Gabinete Wever 


Croes no ta un gobierno serio y no 
tin respet pa loke ta interes di pueblo 
y den e caso aki di nos mucha- y ho- 
bennan studiante. 

Tur hende por corda con Prome Min- 
ister Wever Croes a acepta e mani- 
festacion di maestronan preocupa cu 
e situacion cu tin y a haci e promesa 
cu su gobierno lo tuma pasonan nec- 
esario pa sigura trankilidad den e sec- 
tor educacional. 

Un dia despues Minister Presidente 
Wever Croes a anuncia cu Conseho di 
Minister a tuma e decision cu lo kita 
Trai Merdia for di Minister Lampe 
y ta pone e responsabilidad di esaki 
cerca Minister di Asuntonan Social, 
Glenbert Croes. 

For di e momento ey fraccion di AVP 
a mustra cu e decision aki ta ridiculo 
ya cu e no tin un base legal mirando cu 
pa haci esaki, mester bin Parlamento 
pa cambia e LIM, esta e Tandsveror- 
dening Instelling Ministeries,’ ya cu 



di otro forma ta Minister Lampe lo 
keda fmalmente responsabel toch. 
Den e carta dirigi na maestronan 
fecha prome di augustus 2019, go- 
bierno ta participa tur cu ta emplea 
den DPS, cu gobierno a dicidi di 
suspende temporalmente su propio 
decision loke ta nifica realmente cu 
DPS ta keda responsabilidad di Min- 
ister Rudy Lampe. 

Contenido di e carta ta confirma lo 
siguiente: 

“Met dit schrijven wil de Dienst 
Publieke Scholen (DPS) U inlich- 
ten, dat na overleg met de Minis- 
ter van Onderwijs, Wetenschap en 
Duurzame Ontwikkeling en de Min- 
ister van Sociale Zaken, overeen is 
gekomen, dat de overdracht tijdelijk 
wordt stop gezet, totdat de overdracht 
in juridische zin is afgerond. 

Dit betekent dan, dat in de tussentjds 
de Bureao Trai Merdia nog onder de 
DPS zal resorteren.” 

Aki ta keda confirma cu tur loke 



T D R I N K A 


Prome Minister Wever Croes a haci 
despues di e manifestacion, tabata 
otro comedia politico, hunga grandi 
pa mustra su determinacion pero sin 
pensa pa un instante cu no ta zomaar 
ta cambia carteranan sin cambia e 
LIM. 

E decision aki ta pone cu maestronan 
di DPS ta bin haya nan mes den me- 
sun situacion cu prome, caminda no 
tin claridad den loke ta e maneho di 
e Minister Flip Flop di enseñansa y 
cu nan incomodidad a bira ainda mas 
grandi. 

Fraccion di AVP a bolbe dirigi un car- 
ta na Presidente di Parlamento pa un 
reunion publico pa atende cu tur loke 
ta pasando y esaki despues di a man- 
da varios peticion caba aden pa yama 
Minister Lampe den un reunion pu- 
blico caminda Parlamento por tuma 
pasonan pa e cambia su maneho cu 
tin asina hopi hende den incertidum- 
bre,” Parlamentario Marlon Sneek a 
declara. 



D D R I V E 

Aruba One Happy Island Lions Club: 

Lo rifa un auto Hyundai Eon 2019 na november pa solamente 5 florin 



ORANJESTAD - Aruba 
One Happy Island Lions 
Club” a wordo lanta na 
aña 2017. Club di Leonnan 
ta e organisacion di ser- 
vicio na comunidad mas 
grandi na mundo. E meta 
principal ta pa duna ser- 
vicio na nos comunidad 
cu ta den necesidad como 
tambe conscientisa y edu- 
ca riba topiconan pa pro- 
move un comunidad sano 
cu un bida digno. 

Desde su fundacion Aruba 
One Happy Island Lions 
Club a realisa proyectonan 
na bienestar di nos comu- 
nidad manera e.o. “Beach 
clean-up” na Plastic beach, 
Proyecto di Planta Mata den 
Parke Arikok, Boluntario 
den Simulacro organisa pa 
Bureau Rampenbestrijding 


Aruba, Paranda di Bochincha 
pa nos personanan special, 
Proyectonan hunto cu Aruba 
Doet, Blood Donor Drive, 
Caminata den Naturalesa y 
Donacion na Organisacion 
Deportivo. 

Ademas di e proyectonan 
menciona Aruba One Happy 
Island Lions Club ta organisa 
y promove diferente cam- 
paña di conscientisacion den 
nos comunidad manera ‘Ban 


Tene Aruba Limpi’, ‘Trafico 
Consciente’, ‘Conservacion 
di Mangelnan’, ‘Dia di Paz’. 
Tambe a organisa varios char- 
la e.o. riba e tema di Medio 
Ambiente, Servicio Bolun- 
tario y Comunitario, Malesa 
di Diabetes y Presion, Lec- 
turanan riba Conscientisa- 
cion pa un Trafico Sigur pa 
Cuerpo Policial; Fundacion 
Zinnia; FADA y Fundacion 
Ban Uni Man Pa Cria Nos 


Muchanan. E proyectonan 
aki y mas a wordo realisa cu 
sosten di e comunidad y co- 
mercio di Aruba. 

E aña Leonistico nobo, e club 
tin hopi reto su dilanti pa 
asina cumpli cu e necesidad 
y demanda di nos comunidad 
local y e programa di Club 
di Leonnan Internacional. 
Riba programa tin diferente 
proyectonan prepara riba e 
tereno di Diabetes, Visual, 
Combati Hamber, Medio 
Ambiente, Cancer di Mucha 
y Trafico Sigur. Pa por cumpli 
cu esaki Aruba One Happy 
Island Lions Club ta recauda 
fondo e lunanan nos dilanti 
pa medio di un rifa, cu sola- 
mente 5 florin pa ticket bo 
por gana como prome pre- 
mio un auto Hyundai Eon 
2019 nobo, segundo premio 


un Estadia di un fin di Si- 
man na un hotel local y tercer 
luga un ticket pa 4 persona 
por disfruta un dia riba De 
Palm Island. E sorteo lo tuma 
luga dia 2 di november 2019 
pa 8or di anochi durante un 
evento na Centro di Bario 
Tanki Leender. Cu e fondo 
recauda nos club por sigui 
realisa proyectonan na bien- 
estar di nos comunidad, Un 
apelacion na henter comu- 
nidad na Aruba pa yuda nos 
yuda esunnan den comuni- 
dad cu ta den necesidad. Pa 
ticket por acerca nos miem- 
bronan y rebendedonan di 
Aruba One Happy Island Li- 
ons Club kendenan lo ta na 
diferente punto strategico di 
nos pais bendiendo e ticket- 
nan di e rifa. Pa buki di rifa 
por tuma contacto na num- 
ber 594-0043 of 746-0428. 


Scol di Idioma ta habri bek pa aña escolar 2019 den edificio nobo 



ORANJESTAD - Scol di 
Idioma bou di liderazgo 
di Yolanda Croes a anun- 
cia den un conferencia di 
prensa cu e scol di idioma 
lo habri den un edificio 
nobo situa na Emmas- 
traat. Ademas di e servicio 
di custumber di idioma, 
traduccion etc. Scol di 
Idioma lo amplia su servi- 
cionan cu un créche parti 
mainta di 7 di mainta pa 
12or di merdia pa alum- 
nonan di 2 pa 4 aña cual 
lo fungi como un opvang 
y speelschool un data pre- 
para e muchanan pa nan 
drenta kleuterschool. 


Ademas lo cuminsa cu un 
Traimerdia, huiswerkbegelei- 
ding, preparacionnan pa 
CITO test, prepara studi- 
antenan cu ta pensa di bay 
studia na Hulanda, bijles den 


idiomanan, preparacion di 
studiantenan Latino, bijles di 
Rekeneny Wiskunde, Curso- 
nan di Hulandes pa Naturali- 
sacion, Cursonan di Papia- 
mento y Cursonan di Ingles. 


Challenge pa baha peso 



ORANJESTAD - Un di e quotenan di 
William Shakespeare ta “Bo curpa ta 
un hardin y bo motivacion ta e har- 
dinero.” Stima bo mes y cuida bo cur- 
pa, paso niun otro lo por hacie pa bo. 

Pa e luna di september lo cuminsa cu un 
reto di baha peso nobo. Niurca de Cuba di 
Beyond Fitness ta presenta un otro reto cu 
ta cuminsa diabierna 30 di augustus. Niu- 
rca de Cuba anteriormente a organisa varios 
retonan y tur tabata exitoso cu resultadonan 
excepcional. Pa hasiele interesante con- 


huntamente cu sponsornan e biaha aki lo 
bay tin diferente premionan mas un premio 
grandi na fmal cu ta Afl.1000,- pa e ganado 
absoluto. 

E idea di e reto aki segun Niurca mes a bisa 
ta no solamente baha peso, pero tambe pa 
siña combina cuminda di tal manera cu bo 
ta integra esaki den bo bida pa sigui baha y/ 
of mantene bo peso ideal. Y claro bo ta siña 
conoce bo curpa mas miho. 

E reto ta inclui miembresia pa 6 siman 
di Beyond Fitness, Zumba y Pilates, test 
y consulta di salud, guia nutricional, un 
mealplan, pisamento y midimento pa cada 
siman, tayer di cuminda y di salud. 

Pa mas informacion tocante e reto aki tuma 
contact cu Niurca na 7421781 of manda un 
e-mail na niurcadecuba@gmail.com . Tam- 
be por pasa personalmente na EPB Hato 
gymzaal di dialuna pa diahuebs atardi entre 
6or y 8or of diasabra mainta prome cu lOor. 


Adicionalmente ta bay ofrece 
servicio apart cu por yuda pa 
por traha spreekbeurt y otro 
reportahe segun ta necesario. 

Scol di Idioma tin hopi aña 
estableci na Aruba y awor ta 
expande su servicionan pa 
adapta na e studiantenan ac- 
tual na Aruba. 


E edificio nobo ta situa na 
Emmastraat 50 na Playa y ta 
habri oficialmente dia 2 di 
september 2019. Pa mas in- 
formacion por bay na e Face- 
book page di Scol di Idioma. 

Of por tuma contacto via 
whatsapp na telefon of via 
e-mail na scoldiidioma@ya- 
hoo.com 






Antonius Franciscus «Janga 

Mihor conoci como 'Tonton’ 

*28-ll-1930 - 409-08-2019 
Viudo di fLeonora (Tonia) Mercedes Janga-Saitch beter 

Ceremonia di despedida y condolencia lo tuma lugar 
diaranson 14 di augstus di 14:00 pa 16:00 na Royal 
Funeral Home. 

Cabey blanco ta un corona di gloria. 
Den e caminda di husticia e ta wordo haña. 
Prov. 16: 31 

Nos ta anuncia fayecimento di: 



Jesus Salvador Rincones 

Mihor conoci como: ‘Chu’ 

*01 -01 -1931 - tl 0-08-2019 

Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu dolor na nos curason pero conforme cu 
boluntad di Dios, nos kier anuncia fayecimento di 
nos defunto stima: 



Glenn Paulin Kemp 

*22-06-1950 - f08-08-2019 


Acto di entiero lo eordo anuncia despues. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

Cu dolor na nos curason pero conforme cu 
boluntad di Dios, nos kier anuncia 
fayecimento di nos difunto stima: 



Alida Jansen 

Mihor conoci como ‘Aly’ 
*01-07-1962 - f07-08-2019 


Acto di despedida lo wordo anuncia 


Aijuroirsi 

- wr. . - 

“Señor ta mi wardador, mi’n tin falta di 
nada Den cunucu di yerba berde e ta 
ponemi sosega. E ta hibami na awa trankil, 
Pa mi bolbe haña forsa”. 

Salmo: 23 

Cu inmenso tristesa den nos curason pero 
conforme cu Dios su boluntad y gradecido 
pa tur locual e la hasi y nifica pa nos, nos 
ta anuncia fayecimento di 



Sr. Mauricio Rodrigo 
Maduro 

Mihor conoci como ‘Dico’ 
*13-03-1931 - f07-08-2019 

Na nomber di su: 

Casa: tOlinda Maduro-Krozendijk 

Yiunan: Dinah Maduro 

Glicia y Otmar Curiel 
Deta y Leo Lacle 
Rudy y Eva Maduro 
Rosy y Milo Croeze 
Edward y maria Maduro 

Nietonan: 

Ryan Maduro, Marioly Velazco y famia 
Leopold Lacle y famia, Angelique Maduro y 
famia 

Chris Lacle y famia, Dean Curiel y famia 
Christine Lacle y famia, Stephany Maduro y 
famia 

Jose Croeze, Stacey Maduro y famia 
Andrea Croeze, Mauricio y Sebastian Maduro 
Bisanieto y Bisanietanan: 18 
Mama: tMaria Annette Maduro Lampe 
Rumannan:Lica y Ale Thiel y famia, Vdo. 
Willem Maduro y famia 
tVda. Pina Ras y famia, Maria Maduro, 
Mariano y Betty Maduro y famia, Lee y Felicia 
Maduro, Vda. Rosa de Cuba y famia, Lena y 
Pedro Kelly y famia, Bill y Sila Maduro y 
famia, Vda. Lucia Richards y famia, Frido y 
Deta Maduro y famia, Edwin y Anchi Maduro 
y famia, Jado y Doy Maduro y famia, Swinda y 
Buchi Janga y famia 

Cuñanan: Vda. Aura Maduro y famia, 

tCerilio Krozendijk y famia, 

Ita y Toy Geerman y famia, 
Lucia y Victor Hernandez y 
famia, Vda. Chenta Salazar y 
famia 

Sobrino y sobrinanan, primo y primanan, 
Ihanan. 

Demas famia: Maduro, Krozendijk, Kelly, 
Curiel, Lacle, Croeze, Lampe, Velazco, Thiel, 
de Cuba, Croes, Oduber, Ras, Hernandez, 
Richards, Janga 

Ta invita demas famia, amigo, bisiña y 
conocirnan pa e acto di condolencia y 
entiero cu lo tuma lugar dialuna 12 di 
augustus 2019 di 2or pa 4or di atardi na 
Misa Maria Imaculada Concepcion y 
despues pa Santana Santa Maria na Sta. 
Cruz 

Disculpa nos si den nos tristesa nos por a 
lubida algun famia of conocir 
Prome ni despues di entiero nos no ta ricibi 
bishita di condolencia na cas. 


A.iui]rora 

^ 


M E1 Señor es mi pastor, 
nada me faltará. 

En lugares de verdes pastos me hace 
descansar; 

junto a aguas de reposo me conduce. 
E1 restaura mi alma; 
me guia por senderos de justicia 
por amor de su nombre.”. 
Salmo: 23 


Con mucha tristesa pero conforme a la 
voluntad de Dios, anunciamos que nos dejo 
para ir en brazos del Señor: 



Sra. Yenifer Medema 
Vallecilla Viveros 

Mejor conocida como 'Jenny’ 
^05-12-1975 - f09-08-2019 

En nombre de su: 

Esposo: Jan Tiemen 

Hija(o): Alexa y Aron 

Mama: Carmelina 

Hermano(a)s: Alex y Darly 

Cuñados: Sra. M.H. Medema-v/d Hoek 
Dorthe, Trijntje, Gerhard Jan, Mirjam, 

Marnix, Marleny, Kennya, Kenner, Lara 

Sobrino y sobrinas, primos y primas, 
amigos y amigas y demas conocidos 

Invitamos a un acto de condolencia y 
despedida que tomara lugar en La funeraria 
Aurora el miercoles 14 de agosto 2019 de 7 
a 9 de la noche. Y la cremacion sera 
despues. 

Deseamos que todas las personas vistan de 
color. 

Disculpen si por nuestra tristesta nos 
olvidamos mencionar algun familiar o 
conocidos 

Paardenbaaistraat 10, Oranjestad, Aruba Tel.: (297) 525 - 7555 

Geminis 


E energia planetario di awe mester obliga bo 
na realisa cierto actonan di auto confirma- 
cion cu ta necesario pa defmi bo teritorio y 
proteha bo derechonan. Bo numbernan di 
awe 2, 22, 26 y 39. 


Awe bo celebro ta sobrecarga. Si bo ta 
pensando den skirbi of analisa un prob- 
lema particularmente dificil, esaki lo ta un 
dia perfecto pa cuminsa. Bo numbernan 
di awe 8, 21, 23 y 35. 

Cu e energia planetario di awe, bo per- 
sona lo ta un poco mas habri cu normal. 
Por fin bo ta capaz di bisa loke realmente 
bo ta pensa di e cosnan. Bo numbernan di 
awe 5, 9, 27 y 28. 


Awe bo ta hopi los. Pa naturalesa bo ta un 
persona hopi trahado, y cu e actual alinia- 
cion planetario bo ta capaz di logra ainda 
mas di lo normal. Bo numbernan di awe 
2, 29, 37 y 38. 



Cancer 


Tira afo e elementonan di pasado cu ya no 
tin mester di dje. Ayega momento di mira 
pa bo futuro aunke cu bo ta gusta ta ron- 
dona di obhetonan di balor sentimental. 
Bo numbernan di awe 8, 25, 34 y 47. 



Leo 





E intimidad lo ta den aire den e proximo 
dianan. Esunnan cu ta bisa di ta mas cerca 
kier haci un gran cantidad di plan cu bo y 
abo kier pasa e mayor tempo posibel cu 
nan. Bo numbernan di awe 3, 15, 24 y 37. 

Bo ta sinti un spirito no usual aventurero? 
Tin biaha ta motiva bo expectativanan 
idealista y e formacion planetario di awe 
ta pusha bo ma leu den bo buskeda spiri- 
tual. Bo numbernan di awe 7, 16, 31 y 23. 


Libra 


Un crisis chikito ainda ta un crisis. Warda 
pa un awe, y bo no gusta laga cosnan sin 
resolve e problemanan. Bo numbernan di 
awe 16, 23, 30 y 31. 



ri 


Bo tin cu cambia algo. Bo tabata sa esey 
ora bo a lanta awe. Bo spiel ta duna bo 
e impulso necesario pa deal cu resolu- 
cionnan importante. Bo numbernan di 
awe 8, 27, 33 y 42. 


Sagitario 



Loke ta unico bon di biba den un monta- 
ña Rusa emocional ta cu nunca bo ta sinti 
mescos pa hopi tempo. Un momento bo 
ta na halto y otro abou. Bo numbernan di 
awe 7, 26, 31 y 43. 

Capricornio 

E aspectonan di awe por aclara bo algun 
idea bastante incompleto di bo futuro 
profesional. Si bo ta buscando un cam- 
bio, manera purba di cuminsa cu un 
buskeda mas artistico. Bo numbernan di 
awe 1, 24, 27 y 31. 



Aquario 


Bo a adkiri cierto confiansa personal. Awo 
ta e momento pa bo demostra tur hende 
uzando esaki den bo bida. Bo numbernan 
di awe 7, 14, 26 y 29. 

MflSERVICIO 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Oranjestad 

Hospital 

7:00 pm/10:00 pm 

Botica 

Oranjestad: 

Eagle 

Tel. 587 9011 


San Nicolas 

Dr. Vis 
Imsan 

na warda 

San Nicolas: 

Aloe 
Tel. 584 4606 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 

Schedule Augustus 2019 



01 


SUN 


04 



WED 


07 


SUN 


11 



TUE 


13 



WED 


14 



THU 


15 


THU 


ARR 


DEPT 


BERTH 


CARNIVAL HORIZON 


08.00 


16.00 


B 

MS INSIGNIA 

10.00 

20.00 

c 





FREEWINDS - DEPT. 




23.15 


E 





MONARCH 


06.30 


15.30 


C 

FREEWINDS 

06.00 


E 





FREEWINDS - DEPT. 




23.15 


E 





FREEDOM OF THE SEAS 


08.00 


21.00 


C 





MONARCH 


06.30 


15.30 


C 

FREEWINDS 

06.00 


E 





CARNIVAL HORIZON 


08.00 


16.00 


C 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 

584-4606 

4 Centro Medico 584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

OliveTree 

584-8888 

Royal Funeral H. 586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates - 08/09/2019 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.32 

1.34 

1.36 

CHF 

182.84 

183.56 

184.36 

GBP 

2.08 

2.13 

2.19 

JPY 

166.91 

168.43 

170.12 

EUR 

197.70 

199.50 

201.51 

DKK 

25.75 

26.47 

27.27 

NOK 

18.97 

19.69 

20.49 

SEK 

17.57 

18.29 

19.09 

For amounts up to Afl. 100,000 

Nobena na honor di Dibino 
Niño Hesus di Praga 


ORANJESTAD 
Parokia Juan Pablo II di 
Tanki Leendert ta tene 
un nobena na honor 
di Dibino Niño Hesus 
di Praga cu lo cuminsa 
diabierna 16 di augustus 
pa 5or y mey di atardi. 

E nobena ta sigui te cu 24 
di augustus. Diasabra 17 y 
24 di augustus e nobena lo 
ta pa 4or y mey di atardi. 
Ariba tur otro dia lo cum- 
insa cu e nobena pa 5or y 


mey di atardi. 

Diadomingo 25 di augus- 
tus pa 9or di mainta lo tin 
un Santo Sacrificio di Misa 
pa gradicimento y pidi 
bendicion pa tur mucha y 
hoben. 

E nobena y e Santo Sacri- 
ficio di Misa tur lo tuma 
luga na misa San Juan 
Pablo 11 na Tanki Leendert. 
Ta invita specialmente tur 
mucha y hoben pa asisti na 
e nobena pa resa y canta na 
honor di Niño Hesus. 

Rosario Bibo diahuebs 15 di augustus 



ORANJESTAD - Dia- 
huebs 15 di augustus lo 
tin otro Rosario Bibo na 
Kapel di Alto Vista cum- 
insando pa 7or y mey di 
anochi. 

Ta un custumber di cada luna 
pa tene e Rosario Bibo ora 
tin luna yen, volle maan. Tin 
hopi claridad y ta un bunita 
momento pa presenta un of 
mas intencion na La Birgen 
di Alto Vista pa pidi su me- 
diacion cerca Hesus. 
Diahuebs awo lo resa pa un 
bon comienso di un otro 
aña escolar pa e alumnonan, 
studiantenan, maestronan y 
mayornan. Pa hobennan tin 
fe y perseverancia den nan 
estudio, pa e maestronan ta 
bon guia pa nan alumnonan 
y pa e mayornan tambe carga 
nan responsabilidad na cas pa 
yuda e muchanan cu conseho 
y unda cu por cu nan tarean- 
an. 


Comision organisado ta invi- 
ta mayornan, studiantenan y 
maestronan y tur otro hende 


pa bin resa hunto na pia di nos 
mama di Alto Vista pa un exi- 
toso aña escolar 2019/2020. 


Tema di Sustainable Education Symposium 

(SES) Hofi Bario 


ORANJESTAD - Biblio- 
teca Nacional Aruba ta 
presenta otro edicion di 
su Sustainable Education 
Symposium (SES) cu ta 
tuma luga dianan 2 pa 6 di 
september na biblioteca 
na Playa. Tema e aña aki 
ta ‘Hof’ Bario’ (Commu- 
nity gardening). 

E simposio ta tuma lugar den 
siman di dia 2 pa dia 6 di sep- 
tember y lo tin presentacion 
pa studiantenan di scol se- 
cundario y avansa. Orador- 
nan di Aruba ta Ingela Laclé y 
Nathalie Maduro di Departa- 
mento di Agricultura, Cria y 



Pesca (Santa Rosa), Gregory 
Fung A Fat di United Farm- 
ers Aruba, James Ocalia y 
Joase-Anne van der Biest di 
BAZ-RRR Galleria & Brasse- 
rie. Orador invita di Hulanda 
ta Henk van Dort. Scolnan 


invita ta Colegio San Nico- 
las, John Wesley MAVO, 
EPB Oranjestad, Abraham 
de Veerschool MAVO, IPA, 
Mon Plaisir College MAVO 
y Filomena College, MAVO. 
Parti atardi lo tin tayer pa 
muchanan di scol y studiante 
(di 6 pa 17 aña di edad) di 2or 
y mey pa 4or den Sala Dia- 
mante. Por registra cerca Ja- 
nine of Giselle via 582 1580. 
Esaki ta gratis. 

Charla pa publico: Anochi di 
lectura ta tuma luga diaran- 
son anochi, dia 4 di septem- 
ber, pa publico general na 
Cas di Cultura di 7or pa 9or. 


Pronostico di Tempo 


Tempo: 

Levemente te parcialmente 
nubia cu chens pa un awa- 
sero pasahero 

Temperatura maximo 34 
grado Celsius temperatura 
minimo 28 grado Celsius 

Bahada di solo : 7:02pm 
subida di solo : 6:27am. 

Biento: 

Modera te basta fuerte for 
di direccionnan entre oost 
y oost- zuidoost; forsa 4 te 
5 (20 te 39 km/ora, 11 te 21 
nudo) den dia fuerte te duro 
den rafaga; forsa 6 te 7 (40 


te 61 km/hr, 22 te 33 nudo). 

Situacion general di 
tempo: 

Un ola tropical den parti 
oost di Caribe, lo pasa bay 
west den proximo 24 ora. 
Esaki lo trece algo di hu- 
medad den region local 
aumentando e chensnan pa 
algo di awasero pasahero 
den oranan di marduga y 
mainta di dialuna. Mas aleu 
por bisa cu stof fini den aire 
lo stroba visibilidad un poco 
den proximo dianan. 

Condicion di lama: 

Un aviso pa boto chikito y 



lama localmente bruto ta na 
vigor... 


Olanan di lama lo ta for di 
direccion oost cu haltura di 
5 te localmente 8 pia; ta pidi 
usuarionan di lama pa bay 
cu cautela riba lama habri 
y cerca di nos costanan. E 
biento relativamente fuerte, 
specialmente durante di 
anochi, lo causa lama local- 
mente bastante bruto. 

Planta nuclear di 
Fukushima no por sigui 
wanta awa radioactivo 


TOKIO (AP) — E compa- 
nia di utilidad cu ta opera 
Fukushima su planta nu- 
clear, e mesun cu un tsu- 
nami a devasta añas atras, 
a bisa diabierna ultimo cu 
nan espacio ta cabando pa 
por warda e cantidadnan 
masivo di awa contamina 
cu radiacion den 3 aña, 
asina agregando presion 
riba gobierno Hapones y 
publico pa bin cu un solu- 
cion y dicidi kico pa haci 
cune. 

Tres reactor na Fukushima 
su planta Dai-ichi a sufri da- 
ñonan den 2011 su temblor 
y tsunami, cual actualmente 


a core consecuencia cu awa 
a lek den e reactornan afecta, 
mesclando asina cu awa di 
tera y di awasero den e plan- 
ta. E compania ta trata e awa 
pero asina mes e ta keda poco 
radioactivo mientras nan ta 
warda nan den tank. 

E planta a acumula mas cu 
1 miyon ton di awa den casi 
1000 tanki. Su operado, To- 
kyo Electric Power Co., ta 
bisa cu e tin plania pa con- 
strui mas tanki, pero cu e 
por acomoda solamente 1.37 
miyon ton, cual ta e capaci- 
dad cu nan lo yega na dje den 
2022. Kico lo haci despues ta 
un pregunta grandi. 



Memey protesta, astronomonan ta perde 
tempo pa observa shelo 


HONOLULU (AP) — 
Despues di varios pro- 
testa, astronomonan no lo 
por investiga shelo na 11 
observatorio riba Hawaii 
su sero mas grandi, cual 
ta un di e miho sitio pa as- 
tronomonan por tira bista 
den espacio. 

Esaki despues cu personanan 
primordialmente indigena di 


Hawaii a protesta e construc- 
cion di telescop adicional. 
Esaki pasobra e montañanan 
ta considera sagrado den cul- 
tura di Hawaii. 

Astronomonan a bisa cu 
nan lo purba resumi e op- 
eracionnan, pero nan a perde 
mas cu 4 siman di observa- 
cion caba, y den cierto caso- 
nan nan no lo por bay recu- 
pera e tempo mas pa haci e 
& ' m " SL* ■ 


investigacion. 

Nan a cancela mas cu 2 mil 
ora di observacion, trabou cu 
nan ta premira lo por a trece 
450 publicacionnan cientifico 
extra. E personanan cu a pro- 
testa y blokia caminda a bisa 
cu no por culpa nan pa loke 
a pasa. 



Por premira temporada di 
horcan mas activo pa via di 
E1 Niño zwak 


WASHINGTON (AP) — 
Meteorologonan di gobi- 
erno Mericano ta bisando 
cu e temporada di horcan 
pa e aña aki lo por ta mas 
activo cu a premira, awo 
cu e zomer aki su E1 Niño 
zwak a bay caba. 

E Administracion Nacional 
Atmosferico y Oceanico su 


Climate Prediction Center 
a bisa diahuebs cu e tempo- 
rada di horcan den Atlantico 
ta mustra di ta mas activo cu 
normal aworaki cu e tem- 
porada di horcan a yega su 
peak. Nan ta premira 10 pa 
17 tormenta nombra, cu 5 
pa 9 horcan y 2 pa 4 horcan 
grandi. 

Fugitivo haya cu 4 arma 
na Urataka 


SANTA CRUZ - Diasa- 
bra ultimo team di re- 
cherche di Santa Cruz a 
detene e fugitivo Erick 
Arturo Minguel Junior 
Schneiders, hunto cu su 
ruman na Urataka, den 
posesion di 4 arma. 

E fugitivo aki a scapa par di 
siman atras y a tarda Polis 
basta pa hay’e, informacion 
cu nos tin ta mustra cu e fu- 


gitivo aki lo a haci daño seve- 
ro na otro prizonero na KIA, 
ademas di ta e persona cu a 
mata na club nocurno Molen 
un tempo atras. 

Polis a hay’e cu N.H. na 
Urataka. Polis tambe a haya 
un par di bulletproof vest 
den nan posesion. Actual- 
mente e ta cera na warda di 
Santa Cruz pendiente inves- 
tigacion. 




Parlamentario Europeo ta 
bishita islanan ABC 


BRUSSEL (Koninkrijksrelaties.nu) Parlamentario Eu- 
ropeo Samira Rafaela lo bisita Aruba, Boneiro y Corsou 
entre 9 di augustus cu 30 di augustus, den un bishita di 
trabou combina cu un bishita personal na tur tres isla. 

Esaki ta despues cu Rafaela a bin pa campaña na e islanan den 
Caribe den mei, pa asina purba lanta sosten den Caribe pa 
e por bira parlamentario den parlamento Europeo. Y cu un 
push di e votonan di Caribe, Rafaela a logra tambe. E parla- 
mentario lo kier bishita Sint Maarten, Saba y Statia, pero no 
ta sigur ki tempo e lo por haci esaki, pero si cu ‘e lo ta lo mas 
pronto cu ta posibel’. 



Arubiano na Hulanda ta fayece despues di 

accident di trafico 


KLIMMEN - Diabierna 
mainta tabatin un acci- 
dente unda un Rubiano 
tabata envolvi, como pas- 
ahero, cu a resulta den le- 
sionnan pisa cu a yega na 
consecuencia di morto pa 
e hoben di 30 aña. 

Segun fuente 24ora.com, 
a accident a envolve 1 auto 
so, cual a dal contra un luz 
na cant’i caminda. Durante 


ora tempran, banda di 5’or 
di mainta, e chauffeur tabata 
core riba Putterweg ora cu a 
perde control y a dal contra 
un luz. 

Tanto e chauffeur como e 
pasahero tabatin 30 aña di 
edad y mester a hiba ambos 
hospital pa trata e lesionnan 
causa pa e accidente. Despu- 
es di par di ora a bin haya sa 
cu e pasahero tabata Giovan- 



ni Croes, kende despues di 
bay hospital na Maastricht, a 
fayece pa via di e lesionnan 
cu el a haya durante e acci- 
dente. 

Polis, segun e fuente, no a 
indica detayenan di e ac- 
cidente, bisando cu ‘tur 
esey ta wordo investiga’. 
Un condolencia profundo 
pa e famia y amigonan di e 
fayecido. 

A.TA: 


Aruba mester sigui pone atencion na “Value for Money” 

ORANJESTAD - Siman pasa A.T.A a 
duna un mensahe clave, cu mester sigui 
pone atencion na “Value for Money”. Es- 
aki no kier men cu Aruba ta mucho caro 
den bista di e bishitante, ni cu esaki ta un 
punto di preocupacion alarmante. 



A base di investigacionnan cu A.T.A. a laga 
conduci na varios ocasion; ora compara otro 
destinacionnan cu ta considera competidonan 
den Caribe, Aruba no ta e destinacion mas 
caro. Nos ta cay ‘memey’ den e pool di 5 a 6 
destinacion. Pero si, Aruba semper tabata parti 
di e pool di destinacionnan mas costoso den e 
region. 

Esaki no obstante ta reconoce cu e por ta parti 
di dialogo di bishitantenan y cu semper lo tin 
un grupo di bishitante cu lo regarda Aruba 
como mucho caro. Aruba su costo total, his- 
toricamente, semper tabata uno mas eleva 
compara cu otro destinacionnan. Aruba a sa di 
desaroya exitosamente, manteniendo e posi- 
cion aki y asina presentando cu mes como un 
destinacion cu ta bal e prijs eleva, y pues cu 
ta brinda e calidad di un vacacion cu ta bal la 
pena y cu ta bal e costo. 

Segun e comunicado cu Bon Dia Aruba a 
ricibi, ta indica cu mester sigui eleva e calidad 
di experiencia, manera a bin ta hacie, y sigui 
pone atencion na brinda “Value for Money”. 
Hecho ta cu, esun cu bishita nos isla ta wordo 
pidi pa paga mas contrario cu otro opcion cu e 
por scoge p’e. Y ofertanan di otro destinacion 
cu e bishitante por scoge for di dje ta hopi; 
den Caribe mes e competencia ta fuerte. Tin 
hopi destinacionnan cu, entre otro hotelnan 
nobo, cu ta wordo ofreci pa prijsnan abou 
pa asina yena cuponan di camber cu mester 
wordo yena. 

Hecho ta cu Aruba a sa di sigui atrae e bishi- 
tante cu ta dispuesto pa paga e prijs eleva, un 
prijs cu a sigui subi e ultimo añanan. E aumen- 
ta aki ta consecuencia di entre otro e demanda 
fuerte cu tin pa Aruba como destinacion. Pues 
e bishitante di e perfil desea a sigui bishita 
Aruba y a sigui scoge pa Aruba, no obstante 
otro opcionnan. Esaki ta refleha den entre 
otro e siguiente crecementonan ‘averahe pa 
aña’ durante e periodo di 2011-2018: +3.7% 
“stay-over visitor arrivals”, +5% “cruise visi- 
tor arrivals”, +5.1% “tourism credit” (registra 
pa Banco Central di Aruba), +7.2% “revenue 
per available room” (RevPar) (registra pa 
AHATA). 

Otro hecho ta cu e grado di satisfaccion cu 
A.T.A. ta midi bou di bishitantenan ta halto, 
incluso ora compara cu otro destinacionnan. 
Nos isla ta score halto pa cu entre otro, e ex- 
periencia cu ta ricibi na acomodacionnan, pa 
cu e hospitalidad di e personal trahando den 
e diferente acomodacionnan cu nos ta ofrece, 
pa cu nos gastronomia, e cordialidad di nos 
hendenan, e limpiesa di nos isla, nos play- 
anan, y e bishitante ta sinti su mes sigur na 
Aruba- compara cu otro destinacionnan. 

A.T.A. ta para pa sigui eleva calidad di e pro- 
ducto y servicio y pa sigui pone mas atencion 
na “Value for Money”. Considerando cu e vi- 
sion di turismo ta pa crece den “value” mas 
cu crece den “volume”, den linea cu locual 
A.T.A. ta yama e modelo di crecemento turis- 


tico “High Value, Low Impact”, tambe considerando 
competencia fuerte y ofertanan competitivo eyfo y cu 
e consumidor ta mas exigente - principalmente ora e 
ta wordo pidi pa paga mas -, y considerando cu tur- 
ismo lo keda e ingreso principal pa pais Aruba, e de- 
seo lo ta pa turismo sigui trece mas economicamente. 
Asina e ta esencial pa sigui traha riba e “value” cu nos 
ta ofrece e turista pa locual nos ta pidi’e pa paga, y pa 
eleva esaki. 

Esaki lo sigui yuda pa mantene e posicion di Aruba 
como un isla cu ta bal e prijs eleva. Tambe esaki lo 
yuda na aumenta locual cada bishitante ta laga atras; 


si e consumidor ta haya locual e ta spera y locual ta 
interes’e (por ehempel tipo di actividad / cuminda / 
producto etc.), asina e chens ta mas grandi cu e lo opta 
pa gasta mas y laga mas atras den nos economia. 

Por ultimo, mester corda cu eleva e experiencia kier 
men tambe pone mas atencion na nos medio ambi- 
ente y naturalesa, pero tambe mas control unda ta 
necesario. 

Pues cu mester sigui pone atencion na “Value for 
Money”: No kier men cu Aruba ta caro, of cu Aruba a 
bira caro pero cu mester sigui monitorea y eleva e bon 
calidad cu nos ta brinda nos bishitantenan. 


Advertorial 

Pensionado (AOV) 60+ ta paga solamente Awg. 10 pa 
luna y haya servicio nan adicional cu Serlimar 

ORANJESTAD - Pa locual ta e tarifa residencial Serlimar Sui Generis a cuminsa cobra en- 
trante 1 di maart 2019 cual e tarifa residencial pa pensionado(AOV) ta Awg 10.00 pa luna. 
Pensionado(AOV) nan por paga pa luna, pa kwartaal, mita aña of un aña completo. 

E tarifa residencial ta un cobransa cu ta valido pa cada cas of punto di coleccion cu ta ricibi e servicio op- 
timal di coleccion residencial y cu tin un mini-container di Serlimar. Cada cas of punto di coleccion por 
tin maximo 2 mini-container residencial. Pa un pensionado por bin na remarke pa e suma di Awg 10.00 
e mester tin lo siguiente: 

• Cu e ta un pensionado 60 + y cu unico entrada di pago ta pension di biehes 

• Pensionado mester presenta cu un ID valido(paspoort/cedula of rijbewijs) 

• Jaar of maand opgave 

• Pensionado su entrada no por surpasa e suma di Awg.22.872 pa aña of e suma Awg 1.906 pa luna. 

Como cliente cu ta un pensionado di Serlimar bo ta ricibi hopi beneficio y servicio adicional pagando pa 
e tarifa residencial di Awg 10.00 pa luna. Cu e tarifa aki e cliente lo sigui ricibi e servicio di coleccion di 
desperdicio residencial y acceso gratis na e PTS-area na Parkietenbos. Clientenan di Serlimar lo beneficia 
tambe di mantene nos Aruba limpi,hayando e servicio di limpieza y mantencion di bario den tur bario 
rond di Aruba. 

Si ainda no a registra pa e servicio residencial por haci esaki personalmente na un di nos oficina nan sea 
Tanki Flip,Pos Chikito of San Nicolas. Ora cu bin registra mester presenta cu un id valido,recibo di El- 
mar of Web. Lo bo ricibi un number di cliente cual por duna ora di haci pago sea cash of via banco. 

Pa mas informacion of cualkier pregunta di e tarifa residencial pa pensionado por tuma contacto cu Ser- 
limar na 5245080. 







